BILA ROZITA CHE WAN MINTA RM3,000

Benarkah bayaran RM3,000 untuk satu siri drama bagi penerbitan drama bersiri dalam negara ini 'tidak masuk akal'? Apakah bayaran lazim RM1,500 hingga RM2,000 itu berpatutan untuk pelakon popular seperti Rozita Che Wan,38, yang kini semakin laris seperti goreng pisang panas?

Persoalan inilah yang patut dijawab dan dipertimbangkan oleh syarikat produksi seperti Grand Briliannce Sdn Bhd (GBSB) yang kebiasaannya membuat untung besar melalui drama-drama terbitan mereka.

Isu tersebut timbul apabila Ketua Produksi Drama & Filem, Primeworks Studios, Jalena Rejab dikatakan terkejut apabila Rozita menolak tawaran membintangi sebuah drama bersiri Goyang Rafique baru-baru ini. Dakwanya, pelakon yang sinonim dengan watak janda itu awalnya telah bersetuju untuk berlakon dengan mereka, namun selepas itu menolaknya apabila tidak berpuas hati dengan bayaran yang ditawarkan.

“Sebelum Rozita berangkat mengerjakan umrah pada Ramadan lalu, dia telah bersetuju untuk membintangi drama bersiri 13 episod terbitan GBSB termasuklah meminta pihak produksi mematuhi segala jadual penggambarannya.

“Sayang sekali selepas dia pulang mengerjakan umrah pada pertengahan bulan Ogos lalu, dia menolak tawaran yang diberikan dengan alasan bayaran yang diberikan tidak setimpal,” katanya dipetik sebagai berkata.

Selanjutnya Jalena menjelaskan, menjadi amalan bagi semua syarikat produksi di negara ini memberi bayaran di antara RM1,500 sehingga RM2,000 bagi setiap satu episod untuk artis 'senior' seperti Rozita tetapi malang sekali pelakon itu telah menuntut bayaran yang berlebihan.

Difahamkan, Rozita telah meminta sebanyak RM3,000 untuk setiap satu episod drama berkenaan. Benarkah permintaan tersebut agak keterlaluan dan tidak logik?

“Terus terang saya katakan, pelakon Fasha Sandha pun tidak pernah meminta bayaran seperti itu. Kami amat terkejut dengan tindakan sedemikian. Malah Rozita turut memberi kata dua, jika mahu mengambilnya berlakon, pihak kami hendaklah memenuhi impiannya tetapi jika tidak, dia enggan terlibat dalam drama berkenaan,” ujar Jalena menjelaskan situasi yang melanda.

Ekoran itu, pihak GBSB terpaksa menggantikan Rozita dengan pelakon Sharifah Shahirah.

Kesimpulan daripada kemelut yang melanda GBSB dengan Rozita, pihak produksi negara ini sewajarnya lebih prihatin dengan perkembangan semasa dan peningkatan sara hidup yang agak tinggi dewasa ini. Bayaran tampuk lama seharusnya dikaji semula demi kebaikkan bersama memandangkan industri tersebut semakin berkembang maju.

Janganlah kerana ego atau terikat dengan sistem bayaran lama membuat drama-drama terbitan kita jadi tidak berkembang dan bermutu. Malah bayaran pada para pelakon tidak kira junior, senior atau veteran hendaklah sama adil dan bukan sekadar melepas batuk ditangga semata-mata... atau dalam erti kata lain, 'taukeh makan isi, kuli makan kulit'.


7 GAMBAR - GELAGAT MANJA TUN DR MAHATHIR BERSAMA CUCU

Gambar mesra bekas Perdana Menteri Tun Dr. Mahathir Mohamad bersama cucunya yang dikenali sebagai Ally anak kepada Datuk Mukriz Mahathir.

Ally yang memanggil atuknya dengan panggilan Tok Det itu beruntung mempunyai seorang atuk seperti Tun Dr. Mahathir kerana beliau banyak memberi sumbangan kepada negara dari segi pendidikan, moral, sosial serta ekonomi sehingga nama Malaysia dikenali dunia.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BERKORBAN BANYAK MANA, TETAP CARI LAIN" - NABILA KECEWA DENGAN AEDY?

Penyanyi dan pelakon Nabila Razali sebelum ini pernah digosip 'bercinta' dengan Aedy Ashraf selepas pelantun lagu 'Pematah Hati' itu memuatnaik gambar mesranya bersama aktor kacak itu di laman Instagram miliknya.

Apabila ditanya mengenai status perhubungan mereka, Nabila memberitahu yang mereka mereka masih dalam fasa mengenali hati budi.

Namun pada Sabtu lalu, persoalan mengenai status hubungan mereka kini menjadi isu hangat apabila Aedy berkongsi gambar dirinya bersama seorang gadis misteri menerusi kemas kini Instagramnya.

Melihat pada tersebut, kelihatan seperti pelakon 'Dendam Aurora' ini dan wanita jelita itu begitu mesra sekali ketika di sebuah majlis hiburan.

Klik untuk gambar besar

Kira-kira 2 jam selepas gambar mesra itu dikongsi Aedy, pelakon drama 'Hikayat Cinta Si Pematah Hati' ini pula telah memuatnaik posting video di laman Instagram miliknya.

Menerusi video berdurasi satu minit itu, Nabila meluahkan rasa kecewa sambil menangis apabila dipermainkan oleh seorang lelaki.

"Lelaki ni memang tak pernah cukup kan?, tak kisahlah kita berkorban banyak mana, dia tetap cari lain. Harap korang tak tanya lagi pasal ni. Korang mesti pernah kena macam ni juga kan?," ujarnya.

Video itu telah mendapat lebih daripada 55,000 tontonan dan hampir 8,000 like termasuk Aedy sendiri. Eh?
Aedy 'suka'? Bagaimanapun, Nabila telah menutup ruangan komen.

Dalam pada itu, Nabila juga dilihat sudah memadam gambar-gambar mesra dengan pelakon berkenaan serta tidak lagi mengikuti Instagram Aedy Ashraf.

Rata-rata netizen menganggap video berkenaan ditujukan kepada Aedy, malah gambar terbaharu yang dimuatnaik oleh aktor itu menerima komen peminat yang tidak berpuas hati dengan perkara itu.

Nampaknya, hubungan sebenar antara Nabila dan Aedy ini masih belum diketahui. Lagipun, setakat ini, Aedy masih belum menjelaskan apa-apa tentang perhubungannya bersama penyanyi berkenaan.

Jadi kita tak boleh cepat menilai dan buat tanggapan. Mungkin selepas ini, Aedy akan beri penjelasan?

www.myartis.com / Sumber: mStar& Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


VIDEO 18SX: MELIA AIMIELLIA DIANIAYA?

Facebook (FB) pelakon filem 'Karipap-karipap Cinta', Melia Aimiellia telah di hacked semenjak bulan Januari lalu hingga menimbulkan kesukaran untuk beliau berhubung dengan peminat. Demikian dakwaan yang diberi oleh pelakon itu dalam laman sosial itu yang meminta peminatnya 'menarik diri' daripada laman tersebut.

"sorry guys.. jangan percaya lagi.. fb melia kena hacked.. melia tak boleh buka lagi account ni!! delete melia aimiellia.. plsss," tulisnya yang bertarikh 9 Januari lalu.

Gambar misteri Melia - Klik untuk imej besar...

Screenshot FB Melia yang didakwa di hacked...

Melihat perkembangan itu, apakah ada pihak yang sengaja mahu menggodam FB Melia untuk memburukkannya? Tambahan pula, sekeping gambar mesranya dengan lelaki misteri turut disiarkan oleh 'penggodam' kemungkinan mahu memalukannya.

Lebih teruk, terbaru timbul pula fitnah lebih serius apabila ada pihak kononnya mengirim video milik pelakon itu yang berdurasi 30 saat ke media. Malah  screenshot video yang disifatkan sebagai 18SX itu turut disiarkan sebagai bukti walaupun ia belum sahih milik Melia atau kemungkinan kepunyaan 'pelanduk dua serupa'.

Screenshot video yang disiarkan oleh laman OhBulan...

Lihat sahajalah apa yang berlaku pada artis-artis lain sebelum ini yang mendakwa dianiaya apabila video lucah 'super impose' mereka disebarkan. Antaranya ialah penyanyi sebuah kumpulan rap dan artis di bawah naungan mereka yang hingga kini tutup kes tanpa sebarang siasatan.

Oleh yang demikian, mungkinkah Melia juga mengalami nasib yang sama apabila 'dijatuhkan hukuman awal' melalui video yang belum di siasat pihak berkuasa itu? Atau isu ini bakal lenyap begitu sahaja laksana kes-kes terdahulu apabila Melia menafikannya dengan alasan FB kena hacked atau ia adalah 'super impose' semata-mata?

Pada Melia, bersabarlah jika anda tidak bersalah dan serahkan pada pihak berkuasa untuk menyiasat perkara ini. Tetapi jika sebaliknya... terimalah akibat buruk hasil perbuatan kita sendiri kerana kita mungkin boleh melepaskan diri di dunia, namun tidak di akhirat. Allahualam...!

Melia ketika berlakon dalam Karipap-Karipap Cinta...


HASRAT IBU UMRAH BERSAMA DUA RAKAN TERTUNAI - MAS KHAN 'SPONSOR', AMBIL PAKEJ MEWAH BULAN RAMADAN

Pelakon Mas Khan baru-baru ini menunaikan hasrat ibunya iaitu Meliza Hanafi yang mahu menunaikan umrah bersama dua rakan baik apabila menaja pakej ibadah buat mereka.

Mahu memberi inspirasi kepada orang lain, Mas Khan berkata dia hanya ingin melihat ibunya bahagia dapat melakukan ibadah itu bersama dua orang rakan.

"Saya berkongsi bukan sebab nak terkenal tapi lebih kepada nak beri inspirasi kepada orang untuk lakukan seperti saya. Benda baik patut kita kongsi dengan orang lain... bukan dengan niat nak berlagak pun. Ibu saya pun memang dah lama teringin nak ke Makkah.

"Jadi, dia pun ajak dua orang kawan baik untuk buat umrah pada bulan puasa nanti. Tapi waktu itu pakej agak mahal. Kawan-kawan dia tak mampu nak pergi bulan puasa. Apabila ibu saya cerita, saya sebagai anak rasa kesian. Jadi apa salahnya saya bayarkan untuk kawan-kawan ibu sekali," jelasnya yang dipetik sebagai berkata kepada mStar.

Sebelum ini, perkongsian Mas Khan di laman Instagram yang menaja ibu dan kawan-kawan menunaikan umrah telah menarik perhatian netizen. Rata-rata netizen memuji sikap Mas Khan yang tidak berkira dan sanggup membelanjakan wang yang banyak demi kebahagiaan ibunya.

Klik untuk gambar besar

Dalam pada itu, pelakon 'Abang Long Fadil 2' ini mengakui dia meminta ibunya untuk mencari pakej mewah untuk memudahkan urusan mereka bertiga. Sementara itu, Mas Khan menganggap apa yang dilakukankannya itu sebagai seorang anak yang ingin membalas jasa kepada ibu.

"Mesti ramai pelik kenapa pula saya nak bayar. Tapi bagi saya, ia pahala untuk saya. Bukan senang nak dapat pahala macam ini. Saya minta ibu cari pakej menarik yang memudahkan urusan mereka untuk menunaikan umrah. Alhamdulillah, dia dapat pakej dalam RM12,000 seorang.

"Apa yang saya lakukan adalah kebaikan. Saya rasa ini la cara untuk saya balas semula jasa ibu. Mungkin saya tak dapat balas daripada segi masa. Saya sibuk dengan kerja untuk cari rezeki. Jadi, ini la salah satu cara terbaik untuk balas jasa ibu. Saya rasa semua anak nak buat benda sama.

"Saya faham bukan semua orang berduit. Tapi jangan sesekali berkira dengan ibu bapa dan keluarga. kalau kita gembirakan ibu bapa, maka syurga la tempat kita," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - NENEK AARON AZIZ, IBU JOEY MENINGGAL DUNIA

Takziah kami ucapkan kepada kedua selebriti ini iaitu Datuk Aaron Aziz dan Joey yang kehilangan orang tersayang mereka baru-baru ini.

Aaron telah kehilangan neneknya, Kalsom Adbul Karim dan berita pemergian itu dikongsi oleh pelakon ini sendiri menerusi akaun Instagram (IG) miliknya.

Menurut Aaron, dia bersedih kerana telah kehilangan kedua-dua neneknya pada dua hari Jumaat berturut-turut. Jumaat lalu, seorang lagi neneknya telah meninggal dunia dan dikebumikan di Melaka.

"Kehiangan kedua-dua nenek saya dalam dua kali Jumaat. Bulan yang amat menyedihkan. Kedua-duanya meninggal dunia dengan tenang ketika hujan sedang turun.

Klik untuk gambar besar

"Tempatkanlah nenek di kalangan orang-orang yang kau kasihi seperti mana nenek ku telah menyayangiku sejak ku kecil lagi.

"Kurniakanlah nikmat Jannah mu Ya Allah kepadanya dan selamatkanlah mereka dari seksa kubur dan azab neraka. Another sad Friday for me," luahnya yang turut berkongsi fotonya bersama neneknya.

Rata-rata mengucapkan taziah kepada Aaron dan berharap agar dia tabah menghadapi dugaan tersebut.

Bagi pelawak dan juga pelakon, Joey pula telah kehilangan ibunya yang dilaporkan telah meninggal dunia malam tadi.

Menerusi perkongsian di Instagramnya, Joey atau nama sebenarnya Zulkifli Daud yang merupakan suami kepada pelakon Watie Sadali memaklumkan khabar duka itu selain mengharap doa agar roh ibunya ditempatkan dalam kalangan orang beriman.

"Ya Allah. Ampunilah dia, berilah rahmat kepadanya, selamatkanlah dia, maafkanlah dia dan tempatkanlah dia dalam tempat yang mulia (syurga) serta luaskanlah kuburnya.

"Bersihakan dia daripada segala kesalahan sebagaimana Engkau membersihkan baju putih daripada kotoran, berilah rumah yang lebih baik daripada rumahnya di dunia.

"Berilah keluarga yang lebih baik daripada keluarganya, pasangan yang baik daripada pasangannya di dunia dan masukkan di ke syurga. Jagalah dia daripada seksa kubur dan neraka," tulisnya.

www.myartis.com / Sumber: Astro Gempak, Kosmo & Instagram Aaron Aziz & Joey

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIDAK DIBAWAH SKOP PRODUCTION LAGI, SYAMSUL TERBIT 'THE ORIGINAL GANGSTER' BUKAN 'KL GANGSTER 3' - YUSOF HASLAM ENGGAN KOMEN

Pelakon dan pengarah Syamsul Yusof menerusi laman Instagram telah memuat naik poster yang memaparkan filem 'The Original Gangster' dimana ia bakal diterbitkan dibawah Syamsul Yusof Films Sdn Bhd dan difahamkan bukan lagi dibawah terbitan Skop Production.

Berhubung hal tersebut, bapa kepada Syamsul iaitu pengarah dan penerbit, Datuk Yusof Haslam bagaimanapun enggan memberikan sebarang komen tentang anaknya itu.

Kata Yusof, 68, keputusan itu adalah hak Syamsul dan dia enggan mengulas lanjut. Tambahnya, dia tidak mahu menyentuh hal berkenaan memandangkan ia melibatkan hal anak beranak yang boleh dikatakan agak sensitif.

Ditanya mengenai filem 'KL Gangster 3' yang dirancang sebelum ini, Yusof yang ditemui di pementasan Teater 'Maduku Terpaling Kalut' itu berkata, filem itu tidak akan diteruskan.

Klik untuk gambar besar

"Saya tak nak komen hal berkaitan Syamsul di luar. Itu saya tak nak komen. Itu hak dia. Saya cuma dengar saja. Saya difahamkan KL Gangster 3 itu dia tak buat. Dia tukar tajuk, tapi itu hak dia. Saya tak nak komen.

"Perkara ini membabitkan anak beranak nanti ia jadi sensitif. Kalau saya bercakap nanti dia sentap tak tahulah kan?" ujarnya yang dipetik sebagai kepada Harian Metro.

Menurut Yusof, kehadirannya itu bagi memberi sokongan kepada menantunya, pelakon Puteri Sarah yang terbabit dalam teater itu.

"Kehadiran ini sebagai tanda menyokong menantu dan Sarah pun ada jemput. Jadi, saya sebagai bapa mentua kena datang memberi sokongan.  Saya tak kisah siapa menantu, Syamsul masih anak saya. Apa yang berlaku itu saya harap ada hikmah di sebaliknya. Mudah-mudahan ada petunjuk daripada Allah. Itu saja saya harapkan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALMY NADIA & ANAK SULUNG PULA POSITIF C0V1D: "MAAFKAN MAMA... ANAK-ANAK MAMA TAK DAPAT PERGI SEKOLAH"

"Maafkan mama wahai anak-anak mama.. 2 tahun mama jaga.. mama jaga SOP sangat la ketat.. tapi akhirnya tumbang," demikianlah tulis pelakon Datin Almy Nadia, 36, apabila dia bersama anak sulungnya, Nur Afrina Arianna, 5, disahkan positif C0V1D, hari ini.

"Mama dah start sakit dari hari Jumaat lagi tapi buat test saliva 3 kali negetif, pagi ni buat test saliva terus positif 😭😭😭😭. Tak ada kata-kata selagi mama 😭😭😭😭😭😭😭. Maafkan mama sebab mama anak-anak mama tak dapat join pergi school, malam tadi Nana (anak sulung) tiba-tiba batuk and selsema.

"Pagi ni buat test positif jugak.. jadi kul 6:30am papa dah buat test saliva dekat Yeye, Yayang, Baby Aisyah semua negetif.. Syukur Alhamdulillah.. just nak double conform terus call @kai_kaklong untuk uruskan team @kumpulan_megaklinik_zahran datang rumah buat RTK and PCR untuk kami semua..

"Terima kasih Kak Long @kai_kaklong, Abg Long @nafidzrazak... terima kasih @kumpulan_megaklinik_zahran permudahkan segala urusan kami.. turn my love @fizzfairuzofficial pulak jaga kami yang positif.. maafkan mama sayang..😭😭😭😭😭😭," tulisnya lagi yang tiada kata-kata yang mampu diungkapkan selain menangis.

Klik untuk gambar besar

Dalam pada itu, suami Almy yang juga pelakon iaitu pelakon Datuk Fizz Fairuz menerusi laman Instagram memohon semua mendoakan kesembuhan buat isteri dan anak sulungnya itu.

"Ini namanya rezeki Allah nak bagi,kita kena terima.. 1st day kakak nak school, dia kena.. hhhmm.. takpe kakak, sekolah tak lari kemana k.. mingu depan kakak masuk k..

"Mohon doa semua, Almy and Nana cepat sembuh.. Yeye and Yayang still negatif, tapi demam pulak.. adoiii.. takpe, papa kuat boleh handle 2 in 1 now.. papa still kebal, sebab baru 3 minggu positif hahahaha..," katanya.

Terdahulu, bulan lalu, suami Almy Nadia disahkan positif virus itu selepas enam hari menjadi kontak rapat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JALIN HUBUNGAN CINTA DENGAN ELYSSA - AIZAT AKUI PUNYAI PERANCANGAN UNTUK BERKAHWIN

"Insya-Allah, ada dalam perancangan (untuk berkahwin). Dia adalah insan istimewa dalam hidup saya. Mudah cakap dia adalah teman wanita sayalah. Untuk hal-hal lain selepas ini, saya akan kongsikan kemudian," demikianlah tutur penyanyi Aizat Amdan yang mengakui sedang bahagia menjalin hubungan cinta dengan wanita dikenali Elyssa Alia.

Jelas Aizat, dia sudah mempunyai perancangan untuk membawa hubungan yang dibina ke fasa serius apabila sudah merisik teman wanitanya itu pada 12 Februari lalu.

Ditanya mengenai bibit perkenalan, Aizat berkata, mereka sudah berkenalan sejak dua tahun lalu dan kini Elyssa menguruskan kerjaya seninya termasuk bertindak sebagai pengurus syarikat miliknya, Kasi Gegar Entertaiment.

Klik untuk gambar besar

"Kali pertama saya jumpa dia ketika dia bertugas sebagai penyampai radio, Rakita. Bagi saya, Elyssa seorang yang sangat istimewa dan penyayang. Dia sangat sukakan budak-budak. Itu ciri yang membuatkan saya jatuh hati kepadanya.

"Insya-Allah kalau tiada aral melintang, akan langsung tahun ini. Sekarang saya tak boleh nak beri kata putus lagi," kata Aizat yang merupakan bekas peserta Akademi Fantasia musim kelima (AF5).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOY IMAN AKUI TAK LARI, TAK GILA & TAK TUTUP SYARIKAT

Memberitahu bukan hanya dirinya malah isteri, anak-anak dan keluarga turut merasa tempias, pelakon dan usahawan, Datuk Dr. Boy Iman turut mengakui hilang segalanya ekoran kontroversi yang membabitkan dirinya dan isu rumah mampu milik setahun lalu.

"Tidak lari, tidak gila, tutup syarikat atau semaksud dengannya. Walaupun diri ini kadang kala goyang, tidak mampu, tidak kuat, penat dalam menghadapi dugaan, ujian, cabaran, kritikan, kecaman dan sebagainya yang sangat negatif.

"Bukan sahaja saya, isteri, anak-anak, keluarga, staf, kawan-kawan dan rakan niaga merasa tempiasnya. Hinggakan saya hilang segala-galanya, kepercayaan, kewangan, harta, maruah, nama, imej, pengaruh dan sebagainya.

"Saya percaya ianya bukan pengakhiran kepada hidup saya. Titik hitam ini akan membuatkan saya lebih beringat, lebih pandai, lebih bersyukur, lebih berhati-hati dalam menjalani kehidupan sebagai hamba, selebriti dan ahli perniagaan.

"Orang mungkin boleh bunuh jasad saya, tetapi tidak roh saya. Saya doakan mereka yang menganiaya saya, menfitnah saya, menzalimi saya, mengadu domba saya utk diberi hidayah dan balasan yang setimpal oleh Allah," tulis Boy Iman menerusi perkongsian di laman Instagram.

Klik untuk gambar besar

Pada 2 Oktober 2017, media melaporkan Boy Iman bersama dua pemilik syarikat Juta Kelulut Resources ditahan dalam dua tangkapan berasingan di Balai Polis Bukit Indah, Ampang dan sebuah kondominium di Setapak, Kuala Lumpur.

"2 Oktober 2017 sehingga hari ini, saya tak didakwa. Lebih dari 30 pegawai penyiasat, lebih dari 10 balai polis dan lebih dari 10 lokap yang saya masuk telah saya jalani dan lalui dengan tenang selama 18 hari.

"Muka saya keluar di semua media cetak dan media elektronik. Nafas saya seakan terhenti diketika itu,
Hanya Allah sahaja yang tau.

"Andai selepas ini saya didakwa ianya dek kerana episod hitam yang saya lalui bersama DBI Properties Sdn. Bhd. yang memberi kesan kepada syarikat saya skrg, DBI Technology Sdn. Bhd.," tambahnya.

www.myartis.com / Sumber: Astro Gempak & Instagram Boy Iman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDUNG BERDARAH, MENGALIR TAK BERHENTI: "RASA MACAM ADA KETULAN" - ACHEY

Menerusi laman Instagram, ahli kumpulan Bocey iaitu Achey telah memuatnaik video berdurasi empat minit dimana dirinya berdepan detik cemas apabila hidungnya mulai berdarah kembali.

"Cmne puasa aku hari ni???... bincangkan.., adeyhh doakanlah baik2 yea," tulis pada kapsyen video tersebut.

"Again again huh! Cemana lah agaknya puasa eh? Oh my god.. dia mengalir x henti.. something wrong lah ni. Rasa mcm ada ketulan yg sumbat kat hidung.. pastu dia turun mengalir laju.. Saya x tahu puasa mcm mana ni? Harap oklah puasanya. tawakal je lah," kata Achey sambil merakam videonya.

Klik untuk gambar besar

Lalu, netizen yang mengambil berat terhadap penyanyi lagu 'Yang Terindah' itu turut mendoakan agar segalanya kembali normal. Malah, ada juga yang memberi cadangan agar segera berubat terhadap 'penyakit' yang dialami Achey.

Situasi berkenaan bukanlah pertama kali berlaku buat Achey. Malah dia sebelum ini pernah berkongsi hal sama dan turut menjalani rawatan secara tradisional pada Mac lalu.

www.myartis.com / Sumber, foto & video: Media Hiburan & Instagram Achey Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH WANITA INI ISTERI FIZO

Akhirnya spekulasi terjawab apabila pengurus Fizo dikenali sebagai Mimi mengesahkan pelakon itu sudah bergelar suami bekas pramugari.

“Alhamdulillah pagi semalam. Fizo buat majlis secara tertutup hanya famili terdekat sahaja yang datang. Tunggu nanti InsyaAllah Fizo sendiri akan umumkan dan dedah siapa suri hati dia,” katanya dipetik sebagai berkata.

Malah gambar di pelamin wanita itu dengan Fizo yang dikenali sebagai Fazeera Nazri yang merupakan bekas pramugari akhirnya diperolehi media.

Tahniah Fizo!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS NIKAH & RESEPSI - IZARA AISHAH MAHU GUNA DUIT SENDIRI

"Saya bukannya menolak penajaan tetapi tidak ada sesiapa yang tahu saya bakal berkahwin pada tarikh ini. Lagi pun, saya memang merancang nak mengeluarkan perbelanjaan sendiri.

"Ini kerana saya ada cita rasa sendiri. Alhamdulillah, buat masa sekarang sudah 50 peratus persiapan sudah dilakukan.

"Saya berharap segala dirancang berjalan lancar sehingga majlis nanti," jelas pelakon Izara Aishah, 25, yang ingin menggunakan duit sendiri untuk majlis nikah dan resepsinya bersama tunang, Adib Khalid.

Sebelum ini, pasangan ini mengesahkan bakal melangsung majlis pernikahan meraka pada 17 November depan.

Klik untuk gambar besar

Tambah Izara lagi, majlis itu bakal diadakan secara tertutup yang hanya membabitkan ahli keluarga dan rakan terdekat sahaja.

"Oleh itu, saya terlebih dahulu memohon maaf kepada semua. InsyaAllah, majlis resepsi juga pada hari sama.

"Kedua-dua majlis diadakan di Kuala Lumpur. Begitu juga dengan majlis resepsi sebelah lelaki. Bagi saya, ia lebih mudah untuk semua jemputan," katanya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DOA DIPERTEMUKAN DIMAKBULKAN - IZREEN AZMINDA MINTA MAAF 3 KALI PADA BEKAS MADU

Pelakon Izreen Azminda meluahkan rasa syukur apabila dipertemukan dengan bekas isteri suaminya, Muhammad Radzi Abdul Wahid atau Ude iaitu Intan Liana Saleh pada rakaman program Melodi Raya baru-baru ini.

Izreen atau nama penuhnya Izreen Azminda Aznam, 36, berkata, dia bersyukur apabila Melodi menjadi orang tengah untuk mempertemukan dia dengan bekas madunya selain menganggap doanya selama ini dimakbulkan Allah SWT.

"Alhamdulillah, syukur pada Allah. Apabila pihak Melodi bertanyakan perkara ini, saya okay dan tidak ada apa-apa halangan. Bukan sebab ia untuk program, tapi saya memang sudah lama menantikan peluang ini.

"Apabila dia (Intan) pun sudi dan bersetuju datang, bagi saya ia satu rahmat. Saya cakap pada diri, doa saya dimakbulkan Allah. Kiranya ini adalah pertemuan pertama kami selepas empat tahun.

"Bagi saya, apa saya nak buat selama ini, Melodi sudah realisasikan untuk saya. Ibaratnya Melodi menjadi orang tengah," ujarnya dipetik sebagai berkata kepada Harian Metro.

Izreen yang kini hamil anak ketiga itu berkata dia tidak melepaskan peluang itu dengan meminta maaf terhadap Intan.

"Saya minta maaf tiga kali pada dia (Intan). Sewaktu dia sampai, saya tegur dulu. Ketika naik pentas untuk memulakan rakaman, saya minta maaf padanya. Kali kedua ketika rakaman berlangsung dan ketiga sebelum pulang. Malah kami sempat bergambar bersama.

"Harapnya selepas ini baik-baik saja. Sebab saya sudah minta maaf. Walaupun ungkapan maaf itu ringkas, tapi ia ikhlas dari lubuk hati yang paling dalam. Selebihnya terserah pada dia, samada nak maafkan atau tidak," katanya.

Kisah membabitkan pertemuan Izreen dan Intan itu bakal ditayangkan pada program Melodi Raya di TV3, hari ini. Berkongsi mengenai kehamilannya yang kini mencecah usia lima bulan, Izreen berkata pada awalnya dia mengalami alahan teruk.

"Alhamdulillah, sekarang ini semuanya okay. Cuma pada awal kehamilan saja yang mana alahan dirasai berbeza dengan dua anak sebelum ini. Kali ini sampai bau minyak masak pun tak boleh hidu. Jadi, saya tak masak. Masuk bulan keempat, semuanya kembali okay," jelasnya lagi.

Mengenai sambutan Hari Raya Aidilfitri kali ini, Izreen meraikan bersama suami dan anak mereka, Aaron Ibrahim serta ibunya. Sementara anak sulungnya, Adrian Umar beraya bersama bekas suami juga pengarah, Muhammad Riza.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA BERPINDAH KE KL - AMENG AKUI DIRINYA KINI SEMAKIN 'MAHAL'

Saham penyanyi Ameng Spring atau nama sebenarnya Wan Aminuddin Wan Ismail, 49, mencanak naik sejak berakhirnya program realiti Gegar Vaganza musim ketiga (GV3).

Ibarat penjenamaan semula dirinya dalam industri seni, biarpun tidak bergelar juara, Ameng memberitahu bahawa dirinya itu dihujani tawaran nyanyian secara mendadak.

Ekoran situasi tersebut, 'harga' Ameng juga semakin meningkat naik seiring dengan permintaan yang banyak serta pengalamannya selama 27 tahun sebagai penyanyi.

Klik untuk gambar besar

"Saya bersyukur kerana sejak berakhirnya program berkenaan, tawaran persembahan semakin banyak.

"Hal ini kerana sudah ramai orang tahu yang saya telah kembali menyanyi sejak keluar dari Penjara Kluang, Johor pada Jun tahun lalu.

"Boleh dikatakan ia seperti penjenamaan semula Ameng dalam industri seni, termasuklah harga bayaran yang meningkat naik," katanya.

Kenaikan 'harga' tersebut menurut Ameng adalah wajar dan normal buat penyanyi berpengalaman sepertinya.

Tidak adil seandainya dia masih menerima tahap bayaran sama, sedangkan rakan seangkatan yang masih popular sehingga hari ini seperti Ziana Zain sudah dibayar dengan kadar harga yang jauh berbeza.

Ameng turut menyifatkan, kenaikan harga bayaran yang diterima sebagai perkembangan positif untuk meneruskan survival dalam industri seni.

"Saya bukan demand, tetapi harga bayaran telah naik secara automatik selepas keluar dari penjara lagi.

"Selepas GV3, memang harga bayaran ada meningkat sedikit, tetapi bagi saya ia adalah kenaikan yang wajar, seiring dengan pengalaman 27 tahun dalam industri seni serta 15 buah album yang dilahirkan bersama kumpulan Spring.

"Saya juga ada sekitar 30 sehingga 40 lagu popular, jadi kenaikan kadar bayaran bukan satu isu kerana ia adalah perkara yang normal.

"Lihat sahaja penyanyi seangkatan seperti Ziana Zain dan beberapa penyanyi lain, semuanya sudah ada harga tetap sendiri.

"Saya juga masih waras dalam meletakkan harga. Biasanya harga yang diberi haruslah berbaloi dengan jumlah lagu yang akan dinyanyikan," jelasnya.

Dalam pada itu, penyanyi kelahiran Terengganu itu juga mendedahkan dia kini telah berpindah dari Melaka ke Kuala Lumpur sejak Januari lalu untuk memudahkan urusan kerjaya.

"Sebenarnya saya dan keluarga telah berpindah ke Kuala Lumpur sejak Januari lalu. Berat sebenarnya hati untuk berpindah ke ibu kota kerana telah selesa dengan kehidupan di Melaka.

"Namun, demi memudahkan urusan kerjaya seni yang lebih banyak berpusat di Kuala Lumpur saya terpaksa berkorban dan berpindah.

"Alhamdulillah sejak berpindah ke Kuala Lumpur, saya boleh menyempurnakan lebih banyak tawaran persembahan termasuk yang berskala kecil.

"Saya juga boleh muncul menerusi radio dan sesi fotografi bersama media walaupun pada awal pagi sedangkan dahulu memang agak sukar untuk dipenuhi kerana faktor jarak dan masa," ujarnya.

Ditanya bagaimana pula penerimaan keluarga atas perpindahan tersebut, kata Ameng, isterinya Sabariah Zakaria, 47, serta anak lelaki Wan Ammar Haikal, 10, telah dapat menyesuaikan diri dengan baik dengan suasana baru sejak berpindah.

"Isteri saya dan anak dapat menyesuaikan diri dengan baik. Boleh dikatakan semuanya berjalan lancar termasuk anak yang telah bertukar sekolah di sini.

"Antara perubahan positif sejak berpindah, saya lebih mempunyai banyak masa bersama keluarga, tetapi dalam masa yang sama boleh menerima lebih banyak tawaran nyanyian kerana lokasi persembahan semuanya berdekatan," tuturnya.

Sumber: Kosmo

Foto Ameng Spring IG & Sabariah Zakariah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"MAHU SAYA COMEL 24 JAM?" - ATIKAH PELIK 'LIKE' KURANG WALAUPUN 1 JUTA 'FOLLOWERS'

"Algoritma Instagram nampak sedikit pelik sebab saya mempunyai sejuta followers tapi di mana semua likes dan viewers? Bolehkah seseorang memberitahu saya apa sebenarnya yang terjadi. Nampak macam saya membeli followers padahal saya memperolehnya selama sembilan tahun saya berada dalam industri atau mereka semua ghost followers.

"Adakah disebabkan tidak buat tiktok atau sebab saya jarang kongsi video atau adakah pengikut mahu saya untuk sentiasa comel 24 jam?" soal pelakon Atikah Suhaime yang meluahkan rasa pelik apabila posting dan video yang dimuat naik di laman sosial itu kurang mendapat sambutan, meskipun mempunyai sejuta pengikut di laman Instagram.

Mahukan penjelasan itu, Atikah atau nama penuhnya Nur Atikah Suhaime, 30, meminta pendapat pengikut laman sosial itu sama ada ia disebabkan kandungan yang dipaparkan tidak menarik?

Dalam pada itu, pelakon berasal dari Singapura ini berkata, dia tidak pernah membeli pengikut sebaliknya jumlah itu diperoleh hasil sembilan tahun bergelar selebriti.

Klik untuk gambar besar

Atikah turut mempersoalkan sama ada kekurangan memuat naik video TikTok atau memperlihatkan aksi comel menjadi punca laman Instagramnya tidak mendapat perhatian.

Pertanyaan Atikah kemudian mendapat respons daripada rakan artis Afifah Nasir yang memberitahu rakyat Malaysia tidak menghargai bakat sebaliknya lebih gemar dengan perkongsian video yang tidak berpendidikan.

"Kesian sungguh awak, sedih tetapi benar engagement awak akan menjadi tinggi sekiranya anda berkongsi video tiktok menari dengan mendedahkan aset. Orang kita suka perkongsian yang tidak berpendidikan dan bakat tidak dihargai di Malaysia. Awak mesti kelihatan comel untuk mereka menghargai," tulisnya.

Perkongsian Atikah turut mendapat respon daripada warganet.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK PERNAH MINTA SUMBANGAN - ELYANA TERHARU USAHA MURNI PELBAGAI PIHAK

"Jujur saya terharu dan tidak tahu nak kata apa. Ramai mesej (DM) saya dalam Instagram nak hulur bantuan selepas berita mengenai kos ubat yang perlu saya tanggung disiarkan. Saya pada awalnya memang tak pernah terfikir atau terlintas apatah lagi mahu meminta belas ihsan daripada orang lain.

"Tapi malam tadi saya dihubungi bekas pengurus syarikat rakaman sebelum ini, Sam Samin yang meminta kebenaran untuk saya untuk mereka siarkan nombor akaun bank bagi mengumpul dana meringankan beban kos perubatan," jelas penyanyi Elyana yang terharu dan berbesar hati atas usaha murni pelbagai pihak dalam menyalurkan sumbangan bagi menampung kos perubatan kanser limfoma yang dihidapinya.

Elyana ketika dihubungi berkata, sejujurnya dia segan dan tidak pernah terlintas untuk meminta bantuan daripada orang ramai atas penderitaan yang dialami selama ini. Tambah pelantun lagu Tak Tercapai Akalmu itu lagi, selama bertahun-tahun kebelakangan ini pun dia tidak pernah meminta-minta bantuan daripada orang luar dan menanggungnya sendiri selagi mana yang termampu.

Ditanya mengenai persediaannya menjalani sesi kemoterapi kedua Jumaat nanti, Elyana atau nama sebenarnya Erneelya Elyana Emrizal memberitahu dia tetap akan melakukan rawatan susulan tersebut seperti biasa.

Klik untuk gambar besar

"Kalau ikutkan, Jumaat ini saya dah kena mula ambil ubat khas berupa antibodi berharga RM50,000 itu. Doktor sarankan kena ambil lima kali ikut jadual ditetapkan. Jujur buat masa sekarang, saya memang tidak ada sumber kewangan sebanyak itu. Jika dana yang dikumpul dan disumbangkan orang ramai itu mencukupi, saya terus akan dapat ubat tersebut.

"Sebaliknya jika kewangan masih tidak menginzikan, saya tetap akan menjalani rawatan kemoterapi seperti biasa dan terpaksa menangguh dulu hasrat untuk mengambil ubat khas tersebut," katanya lagi.

Dedah pelakon drama 'Dunia Baru' itu lagi, sebenarnya sebelum lakukan rawatan kemoterapi sesi pertama lagi doktor sudah mencadangkan untuk dia menggunakan ubat khas tersebut.

"Doktor beritahu saya, ubat khas itu berfungsi untuk ketahahanan antibodi hingga 98 peratus dan peluang untuk sembuh daripada kanser amat cerah. Ada orang jenis kemoterapi berbeza-beza, macam saya doktor sarankan dan sesuai untuk guna ubat tersebut. Insya-Allah peluang untuk sembuh tu ada," ujarnya yang turut memberitahu akan ada kesan sampingan selepas mengambil ubat tersebut nanti.

Semalam, Elyana meluahkan kerisauan dan kebuntuannya mengenai kos sesi kedua rawatan kemoterapi yang menelan belanja hingga RM250,000 bagi keseluruhan lima sesi yang akan dimulakan Jumaat ini.

Terdahulu, Elyana membuat pendedahan tentang penyakit kanser limfoma tahap empat yang dihidapinya ketika siaran langsung konsert Gegar Vaganza musim keempat pada 2017.

Kanser tersebut turut menyerang dan merebak ke beberapa organ badannya seperti rahim, hati dan pangkal paha. Orang ramai yang ingin memberi sumbangan boleh salurkan ke akaun bank Maybank milik Elyana 114254214344.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INSTAGRAM FIZZ FAIRUZ PULA MENJADI MANGSA

Menerusi laman Instagram Almy Nadia, dia memberitahu bahawa akaun Instagram suaminya, Fizz Fairuz telah menjadi mangsa godam.

"Insta suami kami kena hack.. sian suami kami.. nanti ada insta baru kami bagitau k..," maklum Almy di IGnya.

Dalam pada itu, hari ini merupakan ulangtahun kelahiran Fizz yang ke-37. Fizz telah diraikan awal oleh isteri, anak-anak serta temannya.

"My man my love my fren my bff my forever love. Selamat hari jadi sayang yang ke 37.. semoga dipanjangkan umur, dimurahkan rezeki. Menjadi contoh yang baik buat anak-anak

"Menjdi suami yang terbaik buat isteri sayang.. maaf ini ja mampu mama bagi hadiah untuk sayang yer. Tq tq tq," ucap Almy buat suaminya.

Sumber & foto: Almy Nadia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"HATI EMMA SANGAT BAIK" - HELIZA HARAP TERUS DOA & JAGA TUTUR KATA

"Hati (Emma) sangat baik. Nak jadi baik. Kita pun nak jadi baik. Maka kita semua kena doa, sebut dan komen yang baik-baik. Mudah mudahan perkara yang baik juga kita akan dapat. Semoga kita tidak menjadi sebab untuk orang lain menjauhi Allah.

"Kadang-kadang tanpa kita fikir, lisan (percakapan) yang keluar dari mulut kita akan menyebabkan seorang hamba yang sedang berjuang untuk terus istiqamah ke jalan Allah, sampai di pertengahan jalan tewas dan menyerah jatuh ke lembah jahiliah. Benda ini yang paling saya takuti dan semoga kita dijauhi.

"Pandulah kami di atas setiap perkara dilakukan, termasuk perbuatan, kata-kata, penulisan dan akhlak. Ya Allah, mereka yang sedang memberi komen ini menyayangi antara satu sama lain, maka jadikan kita semua penyebab orang lain makin dekat dengan-Mu, bukan makin menjauh," demikian kongsi Heliza Helmi menerusi InstaStory miliknya.

Klik untuk gambar besar

Dalam entri terbaru itu, Heliza ada memuatnaik fotonya bersama Emma berserta kapsyen mengatakan pelakon berdarah kacukan itu sebenarnya mempunyai hati yang sangat baik. Heliza turut berharap agar netizen terus mendoakan serta menjaga tutur kata dan memberikan komen yang baik-baik.

Terdahulu, pelakon Emma Maembong mengejutkan peminat apabila membuat keputusan untuk tidak lagi bertudung pada 6 Februari lalu selepas lima tahun berhijab.

Emma baru-baru ini telah bertemu empat mata dengan Heliza untuk meminta kata-kata nasihat selepas dirinya dihentam teruk susulan keputusannya itu.

www.myartis.com / Sumber & foto: Berita Harian, Instagram Heliza Helmi & Emma Maembong

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 GAMBAR - SEKITAR 'BABYMOON' HAIRUL AZREEN & HANIS ZALIKHA DI KOREA

Menerusi Instagram Hairul Azreen dan Hanis Zalikha, pasangan ini telah berkongsi gambar-gambar sekitar percutian mereka di Korea.

Kemesraan yang ditunjukan oleh pasangan ini ketika bercuti di Korea boleh membuatkan sesiapa sahaja cemburu melihatnya.

Melalui perkongsian gambar tersebut, baby bump Hanis sudah makin jelas kelihatan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


18 GAMBAR - NORA DANISH & KELUARGA BERCUTI DI INDONESIA

Baru-baru ini, Nora Danish telah bercuti di Indonesia bersama ahli keluarga.

Menerusi laman IG Nora, dia telah memuat naik beberapa gambar sekitar percutiannya.

Jom lihat!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DIDAKWA DIBUANG KERJA KERANA TERBABIT DADAH - SHAHROL NAFI, BAKAL AMBIL TINDAKAN UNDANG-UNDANG

Baru-baru ini menerusi satu ciapan di akaun Twitter, pelawak dan pelakon Shahrol Shiro telah didakwa pernah ditamatkan kerja sebagai pegawai imigresen di Jabatan Imigresen Malaysia (JIM) kerana terbabit dengan dadah.

Shahrol atau nama sebenarnya Shahrol Azizie Azmi ketika dihubungi menafikan dakwaan tersebut dan dianggap sebagai keterlaluan kerana membabitkan reputasi nama baiknya dan juga jabatan kerajaan.

Di laman Instagram, Shahrol turut memuat naik tangkap layar ciapan dari pengguna Twitter menggunakan nama @kuhaslinda_a1 yang menulis ciapan berbaur fitnah itu. Selain mendakwa Shahrol terbabit dengan dadah, ciapan itu juga turut mendakwa Shahrol pernah 'digam' kerana masalah disiplin.

"Dadah adalah benda yang paling saya benci. Mengenai ciapan di Twitter itu, selepas melakukan perbincangan, saya membuat keputusan untuk mengambil tindakan undang-undang bagi memastikan perkara sama tidak lagi berulang.

Klik untuk gambar besar

"Dari apa yang saya nampak, akan ada beberapa serangan lagi yang bakal berlaku rentetan daripada ciapan ini dan saya memang dah bersedia," jelasnya yng dipetik sebagai kepada Harian Metro.

Menurutnya, setiap individu terbuka untuk menegakkan fahaman politik masing-masing dengan cara yang betul. Ditanya mengenai penamatan perkhidmatannya sebagai pegawai imigresen, Shahrol berkata, dia berhenti mengikut prosedur yang sepatutnya dan bukan kerana terbabit dengan dadah.

"Saya tak kisah kalau ada individu yang ingin menegakkan fahaman politik masing-masing, namun, ini adalah serangan peribadi membabitkan nama baik saya dan juga agensi kerajaan. Mana ada istilah kalau kena tangkap, akan ada pihak yang cuba 'menutup' kesalahan itu. Sebagai penjawat awam, sekiranya seseorang itu ditangkap, rekod akan ada.

"Saya terus terang, sewaktu berkhidmat dulu, saya bersih daripada sebarang rekod buruk dan saya berhenti pun kerana mendapat tawaran dalam dunia seni. Selepas saya berhenti dan menjadi anak seni pun, saya masih dijemput oleh beberapa pihak contohnya Jabatan Penjara Malaysia dan Agensi Anti Dadah Kebangsaan (AADK) untuk memberikan perkongsian," katanya.

Semalam, Shahrol bersama sahabat-sahabatnya meraikan ulang tahun ke-15 pasukan yang bersama dengannya ketika di jabatan itu dan mereka juga tertanya-tanya apa yang berlaku.

"Kawan-kawan saya pun ketawa dan masing-masing tertanya-tanya, apa yang berlaku. Apa yang boleh saya katakan, tindakan individu itu menulis ciapan memang keterlaluan. Saya risau kalau ada tangan-tangan ghaib yang membayar individu ini untuk melakukan perkara sebegitu kerana ia sangat tidak betul," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAHWIN BUKAN LAGI 'KEUTAMAAN' ELLY MAZLIEN

"Jika bercinta nanti memerlukan komitmen yang tinggi dan saya tidak mahu mengabaikan anak.

"Biarlah dahulu lagipun saya pernah merasai perasaan disayangi, bercinta, berkahwin dan bercerai, ia bukan satu keutamaan buat masa ini," ujar Elly Mazlein mengenai isu kahwin lagi.

Elly yang baru-baru ini gemar mengelarkan dirinya 'Kak Lina Pom Pom' menambah, dia sebenarnya masih belum terfikir untuk mencari pengganti bagi mengisi kekosongan hati.

"Selepas apa yang saya lalui sebelum ini saya belum terfikir tentang mencari pengganti, tambahan pula anak saya masih kecil dan memerlukan perhatian," tambah Elly yang mengakui memang ada lelaki yang cuba mendekatinya.

Bagaimanapun, katanya dia lebih senang hidup solo sambil melayan karenah bayi perempuannya, Putri Sara Sefhia yang kini berusia lapan bulan.

Untuk rekod, Elly dan pengarah Azmi Hatta, berkahwin pada 9 November 2014 dan bercerai pada 15 Oktober tahun lalu ketika Elly hamil empat bulan.

Sumber: Mstar - Photo: Elly IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BAJU SEKSI - ZIZI SIMPAN DALAM KOTAK, MOHON DOAKAN BERUBAH SEPENUHNYA

Ramai yang menyambut baik azam penyanyi Zizi Kirana yang mahu berubah ke arah lebih baik dimana dia tampil dengan imej sopan serta sudah pun memadam foto seksi di Instagram.

Gembira melihat banyak komen positif buat dirinya, Zizi berkata perubahan dirinya yang kini terlibat dengan program keagamaan bukan untuk meraih perhatian

"Alhamdulillah, akhirnya ada juga komen-komen yang positif buat saya berbanding sebelum ini banyak yang negatif. Tapi sebelum ini pun saya tak pernah ambil hati dengan komen mereka.

Klik untuk gambar besar

"Ia sudah jadi perkara biasa buat semua artis. Apa yang saya buat untuk program keagamaan itu bukan untuk meraih perhatian atau simpati mana-mana pihak," katanya.

Menurut Zizi atau nama sebenarnya Nur Fazelah Mad Tahil, apa yang dilakukannya adalah atas kehendaknya sendiri dengan niat untuk mengubah dirinya ke arah lebih baik. Zizi berkata dia juga menyimpan kesemua baju-bajunya yang seksi dalam kotak.

"Saya tetap berpegang pada ayat biarlah orang nak kata apa, yang penting niat. Jadi saya cuba melakukan apa yang difikirkan baik. Sekarang saya bermula dengan perubahan dari segi pakaian dan penampilan. Ia berjalan sedikit demi sedikit.

"Apa yang diharapkan sekarang ialah sokongan masyarakat bukannya kecaman. Saya mohon agar doakan saya berubah sepenuhnya nanti," tuturnya. Saya tidaklah sampai buang terus pakaian-pakaian ini. Cuma ia dimasukkan dalam kotak dan diletakkan di tempat lain.

"Saya tak rancang pun lagi untuk bagi pada sesiapa. Hanya simpan dulu dan tak nak pakai lagi. Tak dinafikan perasaan kini lega kerana ramai pihak yang makin positif terhadap saya," ujarnya.

www.myartis.com / Sumber & foto: Harian Metro & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT NIKAH - HALIM RADZI & SHARIFAH HUSNA KINI SUAMI ISTERI

Tahniah diucapkan kepada pasangan pelakon Halim Radzi dan Sharifah Husna yang kini telah pun selamat bergelar suami-isteri dengan sekali lafaz dalam sebuah majlis akad nikah yang berlangsung di kediaman pengantin perempuan di Kajang, Selangor pada Jumaat.

Halim atau Abdul Halim Radzi Sapari, 26, berkata, dia dinikahkan sendiri oleh bapa Husna iaitu Syed Feizal Syed Mohd. Katanya, pengalaman dinikahkan oleh bapa mentuanya sendiri sangat mendebarkan namun lega apabila majlis yang dirancang berjalan lancar.

"Mulanya ikut perancangan akan dinikahkan oleh jurunikah, namun akhirnya bapa Husna sendiri yang ambil tugas itu. Memang saya sangat gementar. Itu adalah momen tidak boleh saya lupakan sehingga mengalirkan air mata.

"Syukur segalanya berjalan lancar. Rasa macam mimpi apabila kami sudah pun sah bergelar suami isteri," tuturnya yang dipetik sebagai berkata kepada mStar.

Klik untuk gambar besar

Pada majlis yang diadakan secara tertutup yang hanya dihadiri ahli keluarga dan teman rapat, Halim telah menyerahkan seutas gelang emas sebagai mas kahwin serta lima dulang hantaran yang dibalas tujuh daripada pihak Husna.

Sementara itu, Halim menjelaskan mereka tidak menghebahkan tentang majlis itu kerana bimbang apa yang dirancang tidak menjadi kenyataan.

"Bagi saya sudah tiba masanya kami bernikah, tak elok bercinta lama-lama... jadi kami dahulukan perkara yang wajib. Selama ini saya memang jarang bercerita dengan orang soal perkahwinan sebab takut apa kami rancang tak menjadi.

"Alhamdulillah, sekarang ini kami akan fokus pula kepada rumah tangga dan berharap ikatan ini akan membawa keberkatan kepada saya dan Husna," ujarnya.

Tambah Halim, mereka akan diraikan dalam sebuah majlis kenduri di sebuah hotel di Putrajaya pada 30 Oktober ini. Pasangan ini juga belum merancang tarikh dan destinasi bulan madu memandangkan kedua-duanya terikat dengan jadual penggambaran.

"Jadual penggambaran sudah dirancang lebih awal, memang tak boleh nak mengelak. Jadi kami belum ada perancangan untuk berbulan madu. Seperti pasangan lain, kami berharap perkahwinan ini kekal sehingga ke syurga. Semoga kami lebih memahami antara satu sama lain.

"Orang kata, rezeki selepas berkahwin makin bertambah, kami mahu saksikan keajaiban itu," katanya yang turut tidak menolak digandingkan dengan isteri dalam drama selepas ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI ALU-ALUKAN.. BUKA REZEKI VETERAN... TETAPI SEMUANYA IKUT KESESUAIAN" - ASTRO

Mengalu-alukan saranan yang tidak menggalakkan pelakon muda disolek memegang watak orang tua dalam drama atau telefilem bermula 1 Januari 2020, Naib Presiden & Ketua Bahagian Melayu dan Nusantara Kumpulan Kandungan Astro, Datuk Khairul Anwar Salleh memberitahu, cadangan terbabit disambut baik tetapi semuanya mengikut kesesuaian.

"Kami mengalu-alukan cadangan tersebut. Ia bakal membuka peluang dan rezeki terhadap pelakon veteran untuk membawa watak yang sesuai dalam sesebuah naskhah di kaca televisyen. Tetapi, semuanya mengikut kesesuaian. Kami menyokong cadangan Perbadanan Kemajuan Filem Nasional (FINAS), tapi tidak bermakna kreativiti penerbit harus disekat.

"Sebagai contoh, jika ada watak yang bersesuaian untuk memaparkan golongan berusia emas, ia seharusnya diberikan kepada pelakon veteran. Jika watak itu memerlukan kesinambungan dan memaparkan transisi dari zaman muda ke tua, pelakon yang sama harus digunakan. Tetapi, seperti yang dikatakan, semuanya bergantung mengikut kesesuaian," katanya.

Tambah Khairul, Astro sedia bekerjasama untuk mencari kata sepakat: "Jika ada pertemuan dengan pihak FINAS, penerbit, stesen penyiaran dan persatuan yang mewakili pelakon veteran, Astro sedia untuk bekerjasama dan menyertai mereka bagi mencari kata sepakat".

Klik untuk gambar besar

www.myartis.com / Sumber & foto: Astro Gempak & Universiti of the Arts London

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISA TAK LETAK APA-APA SYARAT - RISTEENA TAHU JAGA BATAS SEBAGAI TUNANG & BAKAL ISTERI

"Isa tak pernah meletakkan apa-apa syarat dekat saya. Tapi saya sendiri yang tahu jaga batas sebagai tunang orang dan selepas ni akan bergelar seorang isteri. Jadi mesti la saya akan pilih drama-drama yang dapat persetujuan dari Isa juga," kata pelakon Risteena Munim, 31, yang menyatakan tunangnya, pelakon Isa Khan, 27, tidak pernah meletakkan sebarang syarat untuk dia terus berlakon.

Kata Risteena, dia sendiri tahu untuk menjaga batas pergaulan demi kebahagiaan hubungan mereka. Bercakap mengenai norma baharu, kakak kepada aktres Ruhainies lebih selesa untuk menyediakan barang penggambaran sendiri dari rumah.

"Saya selesa dengan norma baharu ini. Untuk barang-barang penggambaran saya lebih memilih sediakan sendiri. Daripada barang solekan termasuk dengan wardrobe semua bawa sendiri. Kita kena lebih berhati-hati sebab pandemik ini belum lagi pulih," katanya lagi.

Klik untuk gambar besar

Risteena dan Isa telah selamat mengikat tali pertunangan pada 23 November lalu ketika bercuti di Bali, Indonesia. Terdahulu, hubungan mereka sudah dihidu umum, namun masing-masing mengunci mulut sebelum mengesahkan status perhubungan mereka menerusi satu sidang media pada 6 Disember tahun lalu.

Sebelum dengan Isa, Risteena sepatutnya bertunang bersama pelakon Ikhwan Khairudin, 29, pada 19 Oktober lalu, namun hubungan mereka putus di tengah jalan.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA TAK RELEVAN MASUK GV8 - INI JAWAB SAIFUL APEK

"Mungkin pihak produksi mahukan kami dan pada masa sama saya bersama Yassin pun tiada masalah untuk tidak ambil peluang ni. Keputusan dua hala. Layak atau tidak, soalan itu berbalik kepada produksi. Sebenarnya saya tanya juga apa relevannya kami.

"Tapi mungkin mereka dah buat research tentang kami, officially saya dan Yassin kira sudah termaktub dalam kumpulan Senario dan kami ada tujuh album dan 70 lagu. Lagu pun ada beberapa yang masuk ke AJL, kita pun dari segi jualan album pun sudah pernah mencecah platinium semua.

"Macam Naib Presiden Strategi Pembangunan Kandungan Hiburan Melayu Astro Raqim Ahmad kata sebelum ini, be fair kepada semua," kata bintang Gegar Vaganza musim kelapan (GV8) Saiful Apek yang tampil 'menangkis' dakwaan sesetengah pihak yang mempertikaikan kehadirannya bersama Yassin dalam program itu.

Menurut Apek atau nama sebenarnya Mohd Saifulazam Mohammad Yusoff, persetujuan dibuat antara dia dengan pihak produksi dan ia membabitkan keputusan dua hala.

Jelas Apek lagi, pihak produksi juga berjaya meyakinkan dan membuatkan dia rasa 'belong' dalam pertandingan tersebut. Tambah Apek lagi, dia dan Yassin juga tidak mahu dibayangi Senario semata-mata.

"Mereka berjaya yakinkan kami belong kat dalam pertandingan itu untuk bersaing.
"Kami bukan membawa label pelawak semata-mata, macam generasi sekarang yes mereka pelawak, tiada album, tiada konsert, tiada lagu masuk pertandingan sebagainya.

"Pada saya, nak melalui proses untuk menjadi peserta pastinya banyak saringan dan layer. Tak semudah disangka, jika kita pelawak oh kita senang masuk. So basically, kita lalui semua proses.

"Kita bukanlah nak menyanyi komedi saja dalam tu. Kita bersaing setiap minggu ada tugasan, ada tema, itu cabaran. Paling saya pasti, kami rasa lebih 'secure' apabila ada yang akan guide kami macam Tokram dan cikgu Siti Hajar. InsyaAllah kita rasa kerja ni akan dijaga rapi. Kita pun tak nak buat kerja selekeh kerja comot," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PANAS BARAN - POLIS TAHAN SUAMI PELAKON TAMPAR ANAK KETIKA MABUK

Pada Ahad lalu, seorang pemuzik yang dipercayai berada di bawah pengaruh alkohol telah bertengkar dengan isterinya yang juga pelakon wanita sebelum menampar muka anak mereka.

Ketua Polis Daerah Wangsa Maju Superintendan Ashari Abu Samah berkata, pihaknya menerima laporan polis daripada pelakon wanita berusia 41 tahun itu pada Ahad. Menurutnya, mangsa mendakwa suaminya yang berusia 35 tahun itu juga seorang yang panas baran.

"Kejadian berlaku pada awal pagi 31 Oktober lalu. Semasa kejadian, suami pengadu dipercayai berada dengan pengaruh alkohol dan telah menampar muka anak mereka ketika cuba membantu pengadu yang dikasari. Menurut pengadu suaminya juga seorang yang panas baran.

"Siasatan awal mendapati anak perempuan mangsa berusia sembilan tahun meminta ibunya membawanya keluar dari rumah itu kerana tidak mahu tinggal lagi bersama suspek yang juga bapanya kerana takut dan trauma. Mangsa mengalami kecederaan di pipi dan telinga akibat dilempang.

"Susulan itu, suspek ditahan dan direman selama tiga hari bermula hari ini hingga Jumaat. Kes disiasat mengikut Seksyen 323 Kanun Keseksaan dan Seksyen 18A Akta Keganasan Rumah Tangga 1994," katanya ketika dihubungi di sini, hari ini.

Klik untuk gambar besar

Tambah Ashari, pihaknya difahamkan kejadian ini bukan kali pertama berlaku terhadap pelakon berkenaan yang mendakwa pernah dipukul suaminya sebelum ini namun tidak memanjangkan perkara itu kerana memikirkan nasib anak mereka.

"Pengadu pernah dipukul sebelum ini oleh suaminya namun tidak mahu mengambil tindakan kerana fikirkan nasib anak mereka," jelasnya lagi.

Pelakon wanita terbabit pernah berlakon drama 'Kampong Pisang Bersiri-siri' arahan Allahyarham Mamat Khalid. Selain itu, dia turut pernah membintangi filem 'Sembilu', 'Kala Malam Bulan Mengambang', 'Dukun' serta 'Hantu Kak Limah: Husin', 'Mon dan Jin Pakai Toncit'.

Pelakon wanita berkenaan mendirikan rumah tangga dengan suspek pada 2011 dan dikurniakan seorang anak perempuan. Bagaimanapun pelakon berkenaan ketika dihubungi enggan memberikan sebarang komen kerana kes masih dalam siasatan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ALIFF SYUKRI - DATUK VIDA MINTA NETIZEN MAAFKAN, TAK BERNIAT

"Kecaman ada di mana-mana, mental kena kuat tapi sedihnya ramai juga yang kecundang, ramai yang berusaha keras dalam diam, hidup ini tak semudah bicara.

"Kita tidak akan dapat lari daripada stigma masyarakat dan bukan mudah juga menjadi satu-satu yang unik dalam masyarakat. Semoga adindaku Aliff Syukri terus kuat!

"Kadang-kadang kita tersasul tapi tak berniat pun. Maafkanlah dia, setiap orang pasti melakukan kesilapan dan paling penting jadikan pengajaran," tulis usahawan kosmetik Datuk Seri Vida (DSV) yang meminta sahabatnya, Datuk Seri Aliff Syukri supaya tabah berdepan kecaman netizen.

Vida atau nama sebenarnya Datuk Seri Hasmiza Othman, 47, berkata setiap manusia melakukan kesilapan dan tragedi yang berlaku itu hendaklah dijadikan sebagai pengajaran dalam hidup.

Menerusi konsert Gegar Vaganza musim kelima (GV5) pada Ahad lalu, Aliff yang merupakan pengasas produk D'Herbs diberi kesempatan oleh produksi untuk mempromosikan produk pemutihnya.

Klik untuk gambar besar

Tetapi dia membangkitkan kemarahan netizen, apabila mengeluarkan komen dianggap keterlaluan antaranya 'berwajah hodoh dan bomoh' terhadap seorang penonton.

Bagaimanapun, Aliff sudah membuat permohanan maaf ketika konsert itu bersiaran langsung di Auditorium Majlis Bandaraya Shah Alam (MBSA).

Sebelum ini, Vida turut menerima kecaman hebat netizen apabila juara Gegar Vaganza musim keempat iaitu Aishah mendakwa barangan kemas tajaan penaja yang bernilai RM80,000 adalah palsu.

Gara-gara kontroversi tersebut, Vida mendedahkan perniagaannya mengalami kerugian hampir RM1 juta. Pengasas kosmetik dari Kelantan ini merupakan penaja program realiti tersebut dari musim pertama hingga keempat.

www.myartis.com / Sumber: mStar & Instagram Datuk Vida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AEDY ASHRAF LAMAR AMELIA HENDERSON JADI 'GIRLFRIEND' DEPAN PENTAS

"Amelia Henderson, would you be my girlfriend? (Sudikah awak menjadi teman wanita saya?)," itulah kata pelakon Aedy Ashraf yang membuat kejutan apabila melamar pelakon Amelia Henderson di depan pentas ketika menjayakan Absolut Food Festival 2022 di Bukit Jalil, Kuala Lumpur malam tadi.

Tiada angin tiada ribut, aksi romantis aktor berusia 29 tahun itu dirakam oleh peminat dan pengunjung yang hadir dan tular di aplikasi TikTok. Menerusi video itu, Aedy dilihat melutut kononnya berpura-pura mengikat tali kasut sebelum melamar Amelia.

Tidak mengambil masa panjang, Amelia atau nama penuhnya Amelia Thripura Henderson, 27, menjawab 'yes' sebagai tanda setuju sambil disambut sorakan orang ramai sekaligus membuatkan Aedy teruja berlari gembira.

Klik untuk gambar besar

Dalam video tersebut, Aedy atau nama sebenarnya Mohamad Addy Ashraf Rosmadi, juga memberitahu yang dia menunggu dua tahun untuk melamar aktres kacukan India-Scotland itu.

Terdahulu, kisah percintaan mereka mula menjadi perbualan peminat semenjak bergandingan dalam drama 'Kisah Cinta Kita' yang bersiaran pada November tahun lalu.

KLIK VIDEO DIBAWAH UNTUK TONTON VIDEO 1VIDEO 2

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALLAH IZINKAN, KITA JUMPA SEMULA" - ABBY ABADI

Semua maklum mengenai pemergian anak kepada Abby Abadi dan Muhammad Faizal Zakaria atau lebih dikenali Jai Ezzany yang meninggal dalam kandungan.

Terkini, menerusi akaun Instagram Abby, dia baru sahaja berkongsi gambar dirinya sedang melawat kubur anaknya, Muhammad Firdaus Faizal yang baru disemadikan beberapa hari lalu.

"MuhammadFirduasFaizal 😇 Baru berkesempatan melawat tempat persemadian anak Mama/Abah. Semoga tenang di 'sana' ye anak. Jika ALLAH izinkan, kita jumpa semula ye 😍," tulis Abby.

Dengan melihat gambar Abby ini sudah cukup membuatkan perasaan sedih timbul di hati kita, inikan pula dirinya sebagai ibu yang menanggung ujian ini.

Salam takziah sekali lagi dan selamat berpantang buat Abby.

Klik untuk gambar besar

www.myartis.com / Sumber: Abby Abadi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SELFIE KETIKA SAMBUT JENAZAH MH17 - SHARNAAZ HENTAM AZWAN ALI

Dunia hiburan kita kadangkala memang kelakar apabila sesama artis bertikam lidah gara-gara kena tegur atau tidak sependapat. Contoh paling terbaru ialah antara Sharnaaz Ahmad dan Azwan Ali disebabkan gambar selfie.

Semuanya bermula apabila Sharnaaz menyelar tindakan Azwan yang masih sanggup berselfie ketika rakyat Malaysia sedang berkabung menyambut kepulangan jenazah warga negara ini yang terkorban dalam tragedi pesawat Malaysia Airlines (MAS) MH17, pada 22 Ogos lalu.

Klik gambar untuk size besar

Selepas itu,  Azwan pula mengkritik Sharnaaz di laman Instagram. Meskipun tidak ditulis secara jelas siapa yang dimaksudkan Azwan, namun ramai yang dapat meneka siapa orangnya.

"Saya tak nak komen banyak mengenai hal ini. Satu saja saya nak cakap kepadanya, mohon maaf pada bangsa sendiri sebelum ajal datang menjemputnya.

"Tak ada apa lagi yang saya boleh katakan kepada lelaki berpendidikan tinggi sepertinya yang sanggup memperbodohkan diri sendiri kepada masyarakat Melayu," kata Sharnaaz dipetik sebagai berkata.

Akibatnya, Azwan di laman Instagramnya memuat naik komen yang seolah-oleh mencabar Sharnaaz termasuklah isu cintanya dulu dengan Shila Amzah. Tambah Azwan, dia tidak mahu melayan artis gred biasa.

"Dah tahu diri tu sejijik jijik.ahli neraka? Ada hati nak cross ? Kannn dah kena blocked ?" komen Azwan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"MUDAH-MUDAHAN MAK MERTUA SEDAR DARI KOMA" - IFA MOHON DOA

Menerusi entri di Instagram miliknya, penyanyi Ifa Raziah memohon kepada semua pihak untuk mendoakan kepada ibu mertuanya, Khizan Zain yang kini kritikal di Wad ICU, Hospital Besar Kuala Lumpur (HKL).

Dalam perkongsian sebuah video di perkarangan tempat menunggu, Ifa melahirkan rasa syukur kerana ibu mertuanya memberi respon yang positif.

"Alhamdulillah keadaan kesihatan mak mertua ifa semakin positif. Mudah-mudahan mak mertua ifa sedar dari koma. Terima kasih yang datang melawat dan yang mendoakan kesejahteraan mak mertua ifa.

Klik untuk gambar besar

"Sesiapa yang mengenali ibu mertua Ifa Khizan binti Zain, beliau sekarang masih kritikal di Wad ICU HKL.. Ifa sekeluarga memohon doa-doa anda semua semoga diberikan kesembuhan dan dipermudahkan segala urusannya. Amin," tulis Ifa.

Rata-rata peminat Ifa meninggalkan komen yang mendoakan supaya ibu mertuanya kembali pulih selepas menerima rawatan.

Namun, Ifa tidak mendedahkan punca sebenar ibu mertuanya dimasukkan ke hospital. Kami mendoakan semoga ibu mertua Ifa kembali sihat seperti sedia kala.

www.myartis.com / Sumber: Astro Gempak & Instagram Ifa Raziah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK TOLAK JIKA BERJODOH - YUSUF BAHRIN AKUI TERTARIK ALUNAN SELAWAT ZIZI

"Mulanya, kami kenal hanya sebagai kawan. Namun, saya dan Zizi ada keserasian dan mula rapat. Kami hanya berhubung menerusi telefon bimbit, mesej menerusi aplikasi WhatsApp dan berinteraksi dalam laman Instagram. Jujurnya, kami tidak pernah keluar dating, lagipun situasi semasa pandemik membataskan pergerakan.

"Apa yang boleh dikatakan, hubungan kami cukup rapat. Tetapi, saya hanya berserah kepada takdir untuk perjalanan perhubungan ini. Soal jodoh, rahsia Allah. Cuma, saya tidak pernah merancang bila mahu kahwin. Saya sentiasa yakin dengan kuasa Allah, lebih mengetahui apa yang terbaik untuk diri saya. Jika takdir menentukan jodoh dengan Zizi, saya terima dengan hati terbuka," katanya.

"Zizi sangat baik hati dan mengambil berat. Namun, apa yang membuatkan saya tertarik apabila mendengar suara Zizi mengalunkan lagu Selawat Purnama. Merdu dan sangat syahdu," itulah kata pelakon Yusuf Bahrin, 29, yang mengakui, hubungannya dengan penyanyi Zizi Kirana, 36, kian rapat sejak terbabit dalam rakaman program All Together Now Malaysia terbitan Astro pada Mac lalu.

Yusuf berkata, sebagai lelaki keinginan untuk menamatkan zaman bujang pasti ada. Ditanya mengenai peribadi penyanyi lagu 'Eh' itu, jejaka yang sinonim dengan watak Dr Amar menerusi drama 'Sweet Dreams' itu berkata, dia sangat menyenangi sikap dan perwatakan Zizi. Malah katanya, dia 'jatuh hati' dengan alunan selawat Zizi.

Klik untuk gambar besar

Pasangan yang kini dikaitkan sedang menjalinkan hubungan cinta itu tidak menolak andainya takdir menyatukan mereka hingga ke jenjang pelamin.

Kemesraan Yusuf dan Zizi mencuri perhatian ketika tampil dalam Instagram (IG) Live, baru-baru ini. Malah, pelakon yang melonjak nama menerusi drama 'Sweet Dreams' itu secara berseloroh memanggil Zizi dengan gelaran 'sayang' hingga tular dalam aplikasi TikTok.

Begitu juga Zizi meninggalkan komen bertulis Habibi bermaksud 'kesayanganku' dalam bahasa Arab, selain menulis CHK dipercayai bermaksud 'cinta hatiku'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA SURIHANI & YUSRY TERBANG KE TANAH SUCI, TUNAI UMRAH

Pada 26 Oktober lalu, pasangan selebriti popular iaitu Datuk Yusry Abdul Halim dan Datin Lisa Surihani telah terbang ke Tanah Suci bagi menunaikan umrah bersama dengan Jemaah lain.

Berita pemergian pasangan itu dikongsikan sendiri oleh satu syarikat travel agensi yang menmbawa mereka dan jemaah lain untuk ke Tanah Suci. Dilaporkan mereka serta dengan jemaah lain tiba di Kota Madinah pada 8.30 malam pada Jumaat.

"Antara jemaah Irkaz Travel & Tours adalah Dato' Yusry dan Datin Lisa Surihani. Alhamdulillah, segala urusan semua jemaah dipermudahkan dan telah sampai di Kota Madinah pada jam 3.30 petang waktu Madinah dan 8.30 malam waktu Malaysia.

"Semoga urusan ibadah Jemaah Irkaz Travel & Tours dipermudahkan dan mendapat Umrah yang mabrur, Amin. Insya-Allah," maklum mereka yang turut berkongsikan banyak foto dan video perjalanan jemaah dari lapangan terbang KLIA sehingga ke Madinah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU JEJAI, RAJA NOORA DAKWA DIFITNAH - BAKAL AMBIL TINDAKAN

Berikutan dakwaan segelintir pihak di laman sembang yang mendakwa Jejai dan Fasha telah bercerai, ibu Jejai iaitu Raja Noora sendiri telah menafikan perkara tersebut melalui IGnya.

"Tuduhan terhadap saya, Putri Azalea & keluarga mengenai hubungan Rizal dan Fasha adalah tidak betul sama sekali dan merupakan fitnah. Kami sedang berunding dengan penasihat kami dengan tujuan untuk menentukan siapakah yang membuat fitnah ini dan akan membawa mereka ke mahkamah," ujar Raja Noora memberi amaran keras.

Untuk info, semalam tersebar di laman sembang cari.com.my mendakwa Fasha dan jejai telah pun bercerai. Bukan itu sahaja, malah mereka turut menyelitkan beberapa snapshot perbualan yang kononnya membuktikan dakwaan tersebut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR - KESEDIHAN HATTAN SAMBUT JENAZAH MH17

Gambar hiba Mohd Shukri Sahabuddin atau Hattan bersama saudara yang lain ketika hadir kelmarin bagi menyambut ketibaan jenazah sepupunya, Dora Shahila Kassim yang merupakan Ketua Pramugari yang bertugas dalam pesawat nahas Malaysia Airlines (MAS) MH17 yang terhempas di Ukraine pada 17 Julai lalu.

Selain sepupu Hattan, antara mangsa yang  turut terbabit dalam nahas ialah saudara terdekatnya iaitu Sherliza Zaini, 45, yang menaiki pesawat bersama suami dan tiga orang anak mereka.

Takziah buat Hattan dan saudaranya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


PU SYED DAKWA SAJAT MELAMPAU - MINTA JAKIM & PDRM AMBIL TINDAKAN

Menerusi muatnaik di laman Instagram, pendakwah bebas, Pencetus Ummah (PU) Syed Bakri telah mendakwa perbuatan jutawan kosmetik, Nur Sajat yang berbikini baru-baru ini sebagai melampau. PU Syed yang kini hanya mahu dikenali sebagai Syed Bakri itu merayu agar pihak berwajib seperti JAKIM serta PDRM (Polis Diraja Malaysia) segera mengambil tindakan agar perbuatan keji itu tidak diteruskan.

"Gambar terbaru jantan berbikini ini sangatlah meloyakkan anak tekak saya, mane nak letak maruah kamu sebagai seorang muslim!? Mabrurah sangat umrah yang kamu buat sebelum PKP (Perintah Kawalan Pergerakan )haritu ye? Sampai bila kamu nak menunjukkan asset-aset palsu milik kamu?

"Saya sampai sekarang masih menunggu dan menanti sejak zaman BN (Barisan Nasional), kemudian PH (Pakatan Harapan) dan sekarang PN (Perikatan Nasional) untuk pihak berwajib mengambil tindakan tegas kepada beliau, untuk mengelakkan fitnah yang lebih besar pada masa akan datang kepada rakyat Malaysia. Tolonglah JAKIM dan PDRM selesaikan virus yang lebih bahaya dari Covid-19 ini," tegasnya.

Klik untuk gambar besar

Justeru, Syed meminta agar semua memboikot produk dan perniagaan Sajat sebagai memberi kesedaran dan pengajaran kepadanya: "Dia diberi kekayaan sehingga lupa halal dan haram. Dia diberi kemasyhuran, namun semuanya terpalit dengan pendustaan terhadap hukum agama

"Ya Allah, jika disebabkan kekayaan yang ada padanya, menjadikan dia lupa kepadaMu, tariklah balik kurniaan itu. Wajib Boikot produk-produk miliknya, ingat, siapa yang beli produk-produknya, bermaksud, anda menyokong segala aktiviti-aktiviti melanggari syariat yang telah dia lakukan! Dalam tak sedar, kalian juga akan mendapat saham dosa kering," katanya lagi.

Terdahulu, nama Sajat menjadi sebutan ramai selepas berpenampilan wanita ketika menunaikan umrah bersama keluarganya.

www.myartis.com / Sumber & foto: Astro Gempak & Instagram PU Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ EBIT LEW 'PERANGKAP', SAJAT 'TERKANTOI' LELAKI?

Ramai yang mengenali dan kagum dengan kaedah dakwah Ustaz Ebit Lew yang lembut dan beliau tidak malu untuk mendekati insan-insan yang terkapai-kapai dalam 'kegelapan' demi untuk membawa mereka ke kembali ke jalan yang benar seperti remaja bermasalah dan juga golongan LGBT.

Pernah bertemu empat mata dengan usahawan Safiey Illias sebelum ini untuk memberikan tazkirah, kali ini Ustaz Ebit meneruskan dakwah ziarah kasih sayang dengan Datuk Seri Aliff Syukri, Datin Shahida dan Nur Sajat.

Apa yang menarik perhatian netizen adalah disaat pendakwah itu secara tidak sengaja telah 'kantoikan' Sajat. Umum mengetahui sehingga hari ini status jantinanya masih lagi menjadi tanda-tanya.

Dalam video tersebut, Ustaz Ebit meminta Aliff memegang tangan isterinya dan kemudian Shahida pula memegang tangan Sajat untuk memberikan contoh bagaimana Nabi menzahirkan kasih sayang kepada keluarga tercinta. Bagaimanapun, Shahida nampak teragak-agak untuk memegang tangan Sajat.

Klik untuk gambar besar

Video tersebut tular di media sosial dan mencetuskan pelbagai spekulasi. Rata-rata netizen mula mengatakan jika benar Sajat seorang perempuan, tentu sekali Shahida tidak mempunyai masalah untuk berpegangan tangan dengan beliau.

Malah ayat Ustaz Ebit "Eh boleh pegang? Lupa pula, Sorry", membuatkan orang ramai lebih yakin Sajat adalah lelaki.

Pendekatan Ustaz Ebit memang terbaik, dengan lembut bicaranya serta tidak mengenali erti putus asa untuk memberikan motivasi dan berdakwah agar seseorang itu berubah.

Apapun, jika benar Sajat seperti yang didakwa, kita doakan agar satu hari nanti beliau kembali ke pangkal jalan.

VIDEO USTAZ EBIT LEW BERSAMA ALIFF SYUKRI, SHAHIDA  & SAJAT

www.myartis.com / Sumber: Baeutifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JODOH DITENTUKAN ALLAH" - NAZIM GEMBIRA BELLA BERTUNANG

Berita mengenai pertunangan pelakon Bella Dally semalam itu telah mengejutkan ramai pihak hingga ada yang mendakwa terlalu cepat Bella mendapat pengganti selepas bercerai dengan bekas suami yang juga pelakon, Nazim Othman lapan bulan lalu.

Namun, ada juga yang melihat berita itu harus dilihat sebagai ketentuan kerana urusan jodoh pertemuan terletak pada Yang Maha Esa.

Apabila berita pertunangan Bella tersiar di media, individu yang akan menjadi perhatian netizen sudah tentu Nazim yang pernah bergelar suami kepada Bella berkenaan.

Melihat pada laman Instagram Nazim, lelaki berkenaan menerima banyak ucapan kata-kata semangat yang meminta dia banyak bersabar dalam menerima berita pertunangan bekas isterinya itu.

Klik untuk gambar besar

Bahkan, ada juga netizen yang mendoakan Nazim juga akan diberi kesempatan untuk mengecap kebahagiaan dalam perkahwinan pada masa depan.

Sebagai reaksi, Nazim merakamkan penghargaan kepada semua yang memberi sokongan padanya. Dalam masa sama, Nazim memaklumkan, dia amat gembira mendengar berita pertunangan bekas isterinya itu. Jelasnya lagi, mungkin Allah ada perancangan lain untuknya.

"Jodoh ditentukan Allah... I'm happy for her and i believe Allah has a plan for me too," kata Nazim yang dipetik berkata di IGnya.

Pun begitu, ada juga juga sesetengah netizen mempersoalkan apa yang terjadi diantara pasangan itu hinggakan terlalu cepat Bella mendapat pengganti.

Untuk rekod, Nazim dan Bella mendirikan rumah tangga pada 10 September 2016 namun mahligai yang dibina selama dua tahun berakhir tahun lalu.

Pada Sabtu, Bella mengikat tali pertunangan bersama jejaka pilihan hatinya yang hanya dikenali sebagai Arif, 34.

Apa-apapun, mungkin sudah takdir Tuhan dan jodoh untuk Bella, doakan yang baik saja.

www.myartis.com / Sumber: Rotikaya & Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA NIAT TUTUP PERIUK NASI - PU SYED NAFI KENYATAAN KAK KM 'AMBIL KERJA TUHAN'

"Banyak orang saya tegur, figure saya tegur, itulah ungkapan jangan ambil tugas Tuhan. Bukan saya ambil kerja Tuhan tapi perintah Tuhan, perintah Allah SWT. Tugas kita sebagai manusia ada dua iaitu mengajak berbuat kebaikan dan mencegah kemungkaran. Ini tugas kita semua, bukan tugas ustaz atau tok imam sahaja. Nabi ada ajar pada kita.

"Saya nak tanya betul ke dia popular, itu sahaja soalan saya atau pun dia kedepan dalam isu yang didedahkan itu sahaja, keaiban yang didedahkan kepada masyarakat. Ramai netizen mempersetujui teguran kami ini, maksudnya netizen pun tahu ini perkara betul ini perkara salah. Jadi kalau Kak KM nak jumpa, saya boleh silakan. Kita boleh jumpa InsyaAllah.

"Saya tak kata perniagaan dia haram, cuma gaya iklan tidak dibenarkan syarak. Matlamat tidak menghalalkan cara," itulah kata pendakwah dan Pencetus Ummah (PU) Syed yang tampil mengulas mengenai kenyataan usahawan Liana Rosli atau mesra disapa Kak KM membidas susulan teguran secara terbuka apabila mengaitkan sentimen agama dengan perniagannya serta memberi amaran supaya jangan mengambil kerja Tuhan.

Klik untuk gambar besar

        ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENYATAAN 'PEDAS' A. AIDA: "HAKIKAT YANG PERLU DITERIMA" - CEO, TV MEDIA PRIMA

"Kenyataan beliau (A. Aida) memang agak keras bagi sesetengah pihak. Namun itulah hakikat yang perlu diterima malah kami memahami maksud tersirat yang cuba disampaikannya mengenai keperluan memiliki paras rupa menarik untuk bergelar artis," demikian kata Ketua Pengawai Eksekutif (CEO) Rangkaian Televisyen, Media Prima Berhad, Johan Ishak.

Ketika ramai pihak termasuk rakan artis menempelak produser Datuk A. Aida yang menyentuh soal rupa paras individu untuk menjadi artis, pihak TV3 tampil mempertahankan wanita itu. Johan berkata walaupun kenyataan A. aida itu agak keras namun ia adalah sesuatu yang perlu diterima semua pihak.

Pada masa sama, Johan turut mengulas kenyataan penerbit tersebut yang menjadi perdebatan hangat di media sosial sepanjang minggu ini termasuk timbul rasakurang senang rakan artis.

"Apa yang ditularkan sepanjang minggu ini mengenai kenyataan yang dikeluarkan A. Aida berada diluar konteks yang cuba disampaikan. Tidak semestinya mereka yang mempunyai rupa paras tidak menarik gagal menonjolkan bakat lakonan dengan baik namun ia perlulah bersesuaian dengan watak yang bakal dibawa.

"Ramai peserta 'terperangkap' dengan hanya cuba membawa watak hero atau heroin yang kebiasaannya memerlukan wajah dan rupa paras yang menarik, mereka juga terlupa ia sebenarnya turut merangkumi aura, keterampilan dan juga karisma yang kelak bakal menjadi pujaan penonton," ujarnya.

Dalam pada itu, Johan menambah, stesen televisyen peka terhadap permintaan majoriti penonton namun komen negatif mereka cuma sekadar mencari peluang untuk menekan pihak stesen untuk mengikut cita rasa mereka.

"Kami bukan stesyen berbayar, jadi pengambil kira kehendak ramai adalah keperluan utama kami," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANY SAYU LIHAT KAABAH - AMIRA TAK SANGKA DI USIA MUDA

Penyanyi Wany Hasrita dan Amira Othman menerusi laman Instagram milik masing-masing telah berkongsi pengalaman mengerjakan haji dan menyifatkan perjalanan menunaikan Rukun Islam kelima itu pada usia muda sebagai pengalaman paling indah dalam hidup mereka.

Melihat pada entri yang dimuatnaik oleh Wany, dia berasa gembira dan bersyukur urusannya sepanjang mengerjakan ibadah haji di Makkah itu dipermudahkan. Wany, 27, berkata hatinya diselubungi sayu apabila kali pertama menatap Kaabah dan perjalanan melengkapkan itu disifatkan luar biasa serta sukar untuk digambarkan dengan kata-kata.

"Alhamdulillah, selesai sudah ibadah haji saya di sini. Perjalanan haji saya sangat luar biasa. Dari sampai di sini dan menjaga dalam ihwam, berwukuf di Arafah, beberapa ketika hujan selebat-lebatnya. Terus ke Muzdalifah mengutip batu untuk jamrah. Kemudian selepas setengah malam kami ke Masjidil Haram untuk tawaf dan saie," katanya.

Tambah Wany, dia mengalirkan air mata ketika kali pertama memandang Kaabah ketika di Makkah: "First time pandang Kaabah, Tuhan je tahu rasanya. Sepanjang tawaf mata tak berkelip pandang Kaabah tak percaya depan mata. Habis saie, baru lega! Dah boleh tahalul! Terus ke Mina untuk bermalam selama 3 hari. Alhamdulillah urusan jamrah pun Allah permudahkan sampilah tawaf selamat tinggal tadi".

Klik untuk gambar besar

Wany dijemput sebagai tetamu Allah untuk mengerjakan haji pada 7 Ogos lalu setelah dipelawa oleh kedutaan Arab Saudi di Malaysia. Penyanyi lagu 'Menahan Rindu' itu berangkat ke tanah suci Makkah bersama rakan penyanyi Amira Othman.

Sementara itu, Amira pula berkata, dia tidak pernah menyangka memperoleh rezeki untuk menunaikan haji pada usia 26 tahun: "Semua itu sudah Allah susun dan atur, malah banyak yang saya pelajari sepanjang perjalanan mengerjakan haji. Saya sedar apa yang ada di dunia ini seperti pangkat, harta atau nama hanya pinjaman.

"Kita semua sama di sisi Allah. Saya berterima kasih kepada Wany yang menghubungi saya selepas mendapat jemputan ke Tanah Suci. Memang ajaib, tetapi Allah sudah tulis semua ini. Moga ada rezeki untuk saya kembali ke sini," kata Amira yang akan kembali ke tanah air bersama Wany pada Jumaat ini dan pemergian mereka ke sana adalah atas undangan kerajaan Arab Saudi.

www.myartis.com / Sumber & foto: Astro Gempak, Berita Harian & Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITIDURKAN DI ICU - SITI SARAH HAMIL 7 BULAN PERLU DIBEDAH KELUARKAN BABY

Pelawak Shuib Sepahtu menerusi perkongsian di laman Instagram telah memaklumkan isterinya, penyanyi Siti Sarah yang kini sedang sarat hamil 7 bulan itu perlu menjalani pembedahan kira-kira jam 2 petang ini untuk mengeluarkan bayi. Shuib dalam entri tersebut turut memohon orang ramai mendoakan pembedahan tersebut dipermudahkan dan keadaan isteri serta anaknya baik-baik sahaja.

Sementara itu, pengurus Siti Sarah iaitu Nana Mohamad Rom memaklumkan sekitat 12 tengah hari tadi Sarah sudah ditidurkan selepas dimasukkan ICU pagi tadi berikutan oksigen tidak stabil.

"Alhamdulillah, Shuib baru menghubungi saya. Katanya, sebaik habis sahaja bacaan Yassin tengah hari tadi, doktor hubungi dia dan beritahu keadaan Sarah makin stabil.

"InsyaAllah jam 2 petang ini doktor akan buat pembedahan keluarkan bayi. Kalau pembedahan ini berjaya, Insya-Allah semuanya okey. Insya-Allah Sarah akan okey.

Klik untuk gambar besar

"Memang berat ujian yang perlu dihadapi oleh Shuib sekeluarga. Insya-Allah dengan pembedahan terbabit dapat menyelamatkan mereka berdua. Terima kasih atas doa dan kata-kata semangat daripada semua. Semoga Allah memperkenankan doa hamba-Mu ini," katanya.

Berikutan itu, sebagai alternatif bagi mendoakan kesejahteraannya, majlis bacaan Yassin diadakan yang dipimpin oleh Imam Muda Asyraf. Menurut Nana, dia berterima kasih kepada mereka yang sudi meluangkan masa menyertai bacaan Yassin untuk kesejahteraan diri dan bayi dalam kandungan penyanyi itu.

Shuib sebelum ini menerusi Instagram memaklumkan isteri dimasukkan ke Unit Rawatan Rapi (ICU) Hospital Universiti Kebangsaan Malaysia (HUKM), di sini, akibat tahap oksigen tidak stabil, pada pagi, hari ini.

"Assalammualaikum Salam Jumaat semua, Pg td isteri sy telah dimasukkan ke ICU di sebabkan oksigen yg tak berapa stabil dan keadaan dia yg tak berapa baik. SY MOHON DIHARI BAIK,HARI JUMAAT, DOAKAN SARAH DAN ANAK DLM KANDUNGAN, SEMOGA DIPERMUDAHKAN URUSAN DAN SEMOGA ALLAH BERIKAN KEKUATAN UTK MEREKA. SEMOGA ALLAH MERAHMATI KITA SEMUA, AMIN. @sitisarahraissuddin #covidfighter #06082021," tulis Shuib.

Terdahulu, penyanyi lagu 'Kesetiaan' itu dilaporkan dikejarkan ke hospital sama berikutan tahap oksigen yang semakin menurun, kelmarin. Difahamkan, Siti Sarah sepatutnya memotong gelang kuarantin pada hari sama, sebelum mengalami batuk.

Siti Sarah sekeluarga disahkan positif Covid-19 sejak 25 Julai lalu selepas mereka menjalani ujian saringan apabila pembantu rumah disahkan positif wabak itu. Pasangan itu berkahwin pada 2011 dan memiliki tiga cahaya mata iaitu Uwais Alqarni, 10, Dzahira Talita Zahra, 8, dan Ariq Matin, 6.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AYAH & IBU SENANGI JOHAN AS'ARI - SHILA AMZAH

"Saya sedia terima Johan As'ari sebagai bakal suami sekiranya kami ada jodoh," demikian pengakuan jujur Shila Amzah.

Tambah penyanyi itu, hubungannya dengan Johan buat masa ini hanya sebagai sahabat paling rapat tetapi enggan mengesahkan sekiranya mereka serius. Katanya dia lebih selesa ibarat 'teman tapi mesra' tanpa perlu dilihat seperti pasangan bercinta.

"Johan juga antara sahabat saya yang paling rapat dan saya terima dia dengan hati terbuka sekiranya dia merupakan jodoh saya satu hari nanti," ujarnya dipetik sebagai berkata.

"Johan muncul dalam hidup saya sebelum dia mengerjakan umrah pada Mac lalu dan kehadirannya seperti memberikan aura positif pada saya serta keluarga.

"Saya percaya ibu dan ayah mempunyai perasaan yang kuat terhadap kawan-kawan anak mereka di mana mereka boleh mengagak baik buruknya perangai seseorang itu.

"Alhamdulillah, kalau nak tahu mak saya dan mak dia sudah lama berkenalan rupa-rupanya. Ini membuatkan jalinan antara keluarga kami juga semakin kuat. Dan pada masa sama saya dan Johan saling memberi semangat dalam kerjaya masing-masing," ujarnya.

Shila berkata demikian ketika ditemui media semalam pada majlis pengisytiharannya sebagai artis naungan Warner Music Malaysia, di Hotel Royale Bintang, Damansara, Petaling Jaya. Untuk info, Shila kini menetap di China dan banyak menghabiskan masa di negara tembok besar itu untuk membuat persembahan.

ARTIKEL MENARIK:
TONTON NOSTALGIA SHILA


KOLAGEN - PIAN CECUPAK TUNJUK BUKTI

Kerana ingin membuktikan kebenaran, Pian Cecupak akhirnya mengirim gambar-gambar bukti pembuangan kolagen daripada wajahnya di laman Facebook. Semua ini dilakukan oleh Pian semata-mata kerana mahu menangkis dakwaan segelintir pihak yang dia masih tidak insaf.“Dah dah lah cerita ni aku berkata benar kerana janji aku pada Allah. Ni  ada statement menjatuhkan Pian. Baca dan fikir apakah sebenarnya mereka nak pada kita? Hamba Allah ni terus menerus aibkan aku. Aku dah cakap aku silap, kenapa tak beri peluang aku berubah? Aku dah tak gunakan kolagen malah aku membuangnya,” ujar Pian Cecupak dipetik sebagai berkata.“Ini bukti aku buang kolagen. Aku bercakap perkara benar. Sepatutnya pihak berkenaan bertanya kepada Pian, tak perlu buat andaian yang bukan-bukan. Terima kasih kepada pihak itu kerana mengaibkan aku lagi," tambahnya merujuk kepada sebuah blog gosip.Pada Pian, usah ikutkan perasaan sangat. Hidup sebagai artis memang penuh pancaroba dan Pian pun bukan orang baru dalam industri ni. Bak kata pepatah... Lautan mana yang tak bergelora... bumi mana yang tak ditimpa hujan..! tak gitu?BACA BERITA PIAN TERDAHULU... sila klikPIAN RINDU WAJAH ASAL : 2009Klik untuk imej besar...


DIDOAKAN CEPAT MATI - AZWAN ALI TERASA HATI, MINTA NETIZEN BERHATI MULIA

"Netizen ingat saya sakit nak mati. Komen begini menyakitkan dan keterlaluan. Jadilah orang yang mulia. Orang mulia sentiasa mendoakan... minta supaya cepat sembuh. (Bergurau dengan) hal mati, sakit... tak dididik ke?

"Kalau orang tu sakit... bermusuh macam mana pun pergi melawat dia," kata selebriti sensasi yang terkenal dengan bermulut lantang, pengacara Azwan Ali dimana dia mengakui terasa hati dengan komen segelintir netizen yang mendoakan kecelakaannya.

Azwan atau lebih mesra disapa sebagai Diva AA, 56, masyarakat seharusnya dididik dengan budi pekerti mulia dan tidak mendoakan keburukan sesama manusia.

Pada 14 Januari lalu Azwan terpaksa dimasukkan ke sebuah pusat perubatan akibat keracunan makanan. Lebih menggemparkan apabila Azwan sendiri mendakwa dia menerima rawatan di unit rawatan rapi (ICU) hospital berkenaan.

Klik untuk gambar besar

Bercerita lanjut tentang masalah keracunan makanan yang dialaminya itu, Azwan berkata dia mengesyaki ia berpunca daripada burger yang dibelinya dari sebuah gerai di tepi jalan pada malam kejadian.

"Saya beli burger tepi jalan, saya lapar sangat. Selepas beli saya terus makan dalam kereta tanpa periksa dulu kebersihannya. Itu salah saya sendiri, sepatutnya periksa dulu jika ada benda asing. Saya memang masuk ICU... lepas tu orang komen kata ingat saya dah mati, hidup lagi rupanya," kongsinya.

Sementara itu, Azwan yang merupakan selebriti berpengalaman dalam dunia penyiaran ini berkata pembabitannya di stesen televisyen tidak akan membuatkan dia berhenti memberi kritikan pedas di media sosial.

"Saya dah pernah cakap, saya akan mengamuk sehingga kiamat! Jika ada sebarang kes atau ada orang buat sesuatu yang tidak betul saya akan tegur. Tapi janganlah cepat melenting kerana saya tegur untuk kebaikan semua. Di hadapan kamera saya berbeza," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMAR BAHARIN: "DAH MINTA MAAF... TAK WAJAR LA NAK BOIKOT"

"Saya pun tidak tahu cerita penuh sebab saya tidak melihat video tersebut sampai habis, mungkin netizen tidak boleh terima dengan cara dia bercerita sebab terlalu terbuka sangat. Tapi dia pun dah minta maaf... tak wajar la nak boikot, (mereka) dah minta maaf tu pun satu tindakan yang sepatutnya," demikianlah ujar pelakon Amar Baharin.

Suami pelakon Amyra Rosli ini mengulas mengenai isu hangat membabitkan video lawak lucah pelakon Fauzi Nawawi dalam sebuah program televisyen, baru-baru ini. Keterlanjuran kata Fauzi itu menyebabkan ada segelintir netizen mengambil keputusan untuk memboikot selebriti dan program yang terlibat.

Berkongsi pandangannya, Amar, 36, berkata tidak wajar netizen membuat tindakan sedemikian kerana artis juga merupakan manusia biasa dan perlu diberi peluang untuk memperbetulkan kesilapan.

Sementara itu, Amar yang sudah lebih 10 tahun berkecimpung dalam industri seni ini berkata dia sentiasa berpegang pada prinsip tidak menghiraukan pendapat netizen dan hanya mengikut kata hatinya dalam membuat keputusan.

Klik untuk gambar besar

Ini kerana kata Amar, sebagai selebriti dia tidak boleh lari daripada kecaman dan kritikan netizen yang sentiasa mencari salah terhadap apa sahaja tindakan yang dilakukan mereka.

"Saya sepanjang hidup memang tak pernah berpegang pendapat netizen sebab saya ada prinsip hidup sendiri terutama apabila bekerja dengan orang yang kita berurusan dalam hal kerja itu. Kalau kita dengar netizen cakap memang benda ni takkan habis, biasalah separuh sokong dan begitu juga sebaliknya, jadi sekarang ni kita nak duduk di mana?

"Kita boleh jadi gila tahu kalau dengar cakap orang. Tetapi mana pendapat yang boleh guna, kita ambil untuk perbaiki diri kita yang mana tak elok jadikan angin lalu sahaja la, jujur dengan diri sendiri InsyaAllah peminat boleh terima," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"I REALLY CRIED" - MIRA FILZAH GEMBIRA ANAK BUAH TERPILIH KE SEKOLAH 'GIFTED & TALENTED' DI NEW YORK

Pelakon Mira Filzah menerusi laman Instagram miliknya telah berkongsi kegembiraan terhadap pencapaian anak saudaranya yang dikenali sebagai Umar. Ini kerana, dia menjadi antara 50 kanak-kanak terpilih untuk melanjutkan pelajaran di The Anderson School Citywide Gifted & Talented di Amerika Syarikat.

Pelakon berusia 27 tahun itu turut memuatnaik surat tawaran kemasukan dan surat rujukan yang ditulis oleh guru kanak-kanak berkenaan sebagai sokongan: "Over, but I really cried. Big boy already. Umar's academic abilities and gifts far exceed what is typically expected of a child his age.

"May Allah always keep you safe, well, happy Sayang Mia, and where ever you are, I pray you're never out of Allah's protection, not even for a blink. I miss you so much and I love you one million!" kongsi Mira yang turut menerima komen daripada netizen dimana rata-ratanya berkongsi kegembiraan seterusnya meninggalkan reaksi di ruang komen.

Klik untuk gambar besar

www.myartis.com / Sumber & foto: Media Hiburan & Instagram Mira Filzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AYU DAMIT AKHIRNYA TERBUKA HATI UNTUK BERHIJAB

Seorang lagi artis kita kini mula memakai hijab mengikut jejak rakan artis yang lain menjelangnya Ramadan yang bakal tiba.

Beliau ialah penyanyi kelahiran pertandingan One In A Million iaitu Ayu Damit yang membuat keputusan untuk bertudung setelah sekian lama memendam niat tersebut.

Klik gambar untuk size besar

"Saya sudah pasang niat lama nak menutup aurat dan Alhamdulillah kini saya anggap masa terbaik untuk bertudung," ujar isteri kepada Syed Fauzi Syed Baharuddin yang kini mempunyai tiga orang anak itu.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"KAU MEMANG DAH LAMA KAHWIN DI SIAM... MASA TU ANAK KAU MASUK WAD, TENGAH SAKIT..." - DEDAH RAKAN PUTERI SARAH

Rata-rata kaum wanita bersimpati dengan pelakon Puteri Sarah Liyana selepas suaminya, pelakon dan pengarah Syamsul Yusof mengaku bahawa baru sahaja bernikah dengan Ira Kazar di Thailand. Ini kerana Puteri Sarah sekian lama menanti mahu menyelesaikan kemelut rumah tangganya.

Terkini, seorang wanita yang difahamkan rakan baik Puteri Sarah pula tampil membongkar cerita sebenar apa yang berlaku dengan rumah tangga pasangan itu.

Menurut rakannya yang menggunakan nama Mea Sukri di IG memberitahu, Syamsul sebenarnya sudah lama bernikah di Siam iaitu ketika anak-anaknya jatuh sakit dan Puteri Sarah sibuk menjalani penggambaran. Malah, Mea Sukri juga mendedahkan Syamsul gantung rakannya tidak bertali sehingga sekian lama.

"Kau (Syamsul) memang dah lama kahwin di Siam. Masa tu anak kau masuk wad, tengah sakit. Isteri kau tengah kerja, hancur luluh hati dia masa tu kau tau tak? Akhirnya mengaku pun kau dah kahwin bini baru tapi kenapa tak bagitahu semya orang kau dah gantung Sarah tak bertali selama bertahun tahun?.

"Baru hari ini kau suruh Sarah yang balik? Bukan ke kau yang keluar rumah, tinggalkan isteri dan anak-anak? Baru harini kau nak ajak berbincang? Bangga kau ye jadi lelaki pertama war warkan berita macam ni di media sosial tanpa jumpa isteri dan keluarga. Nampak sangat kau narsis dan ego yang extreme!

Klik untuk gambar besar

"Kalau boleh tak nak masuk campur urusan orang. Tapi percayalah masih ramai lagi yang sedang berjuang mendapatkan hak mereka sebagai seorang isteri. Kisah mereka menjadi asbab untuk kita semua ambil iktibar.

Kepada para suami tidak kisah lah nak kahwin berapa pun tapi tanggungjawab mesti dilaksanakan.Yang bertepuk tangan di atas kesengsaraan orang lain aku doakan kau dan keturunan kau pupus demi masa depan generasi akan datang," dedahnya.

Terdahulu, pergolakan rumah tangga antara Puteri Sarah dengan Syamsul berlarutan sejak empat tahun lalu selain dia mengesahkan mereka tidak lagi tinggal sebumbung gara-gara gangguan orang ketiga yang ketika itu nama Ira Kazar menjadi sebutan.

Untuk makluman, Syamsul mendirikan rumah tangga dengan Puteri Sarah pada 8 Mac 2014 dan dikurniakan dua cahaya mata, Syaikul dan Summayah.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 32 MINGGU - LINDA & BEEGO ABADI SAAT MANIS

Gambar 'Maternity Shoot' Linda Hashim yang hamil 32 minggu bersama suaminya Beego yang kelihatan tidak sabar menimang cahaya mata pertama mereka.

Dengan menggunakan khidmat jurugambar professional, mereka memilih ketenangan pantai Morib, di Banting, Selangor sebagai lokasi penggambaran.

Doa kita, moga segalanya dipermudahkan oleh Allah buat mereka berdua nanti. Amin.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


FITRI HARIS: "HAMPIR SETENGAH TAHUN AKU TIDAK AKAN DAPAT BERSUA MUKA DENGAN ANAKKU DI SINGAPURA"

Menerusi satu entri yang dimuatnaik di laman Instagram, penyanyi nasyid, Fitri Haris telah meluahkan rasa sedih apabila tidak dapat bertemu anak perempuannya untuk tempoh hampir setengah tahun selepas pengumuman Perintah Kawalan Pergerakan Pemulihan (PKPP) dilaksana sehingga Ogos depan. Menurut Fitri, anak perempuannya yang kini menetap di Singapura bersama bekas isteri.

"PKPP sehingga 31 Ogos 2020. Alhamdulillah ramai yang menyambut dengan penuh rasa gembira. Syukur Alhamdulillah. Tapi.. tidak sepenuhnya buat diriku. Tidak dapat melepasi sempadan bermakana 18 Mac- 31 Ogos, hampir setengah tahun aku tidak akan dapat bersua muka dengan anakku yang dikasihi di Singapura," katanya menerusi satu entri di Instagram.

Begitupun, kata Fitri, situasi yang perlu dilalui kini menjadikan dirinya seorang yang lebih menghargai akan sesuatu perkara: "Hanya doa dapatku kirimkan dan teknologi penghubung rasa rindu. Banyak yang dapatku pelajari terutama erti menghargai dan bersyukur selagi ada.

Klik untuk gambar besar

"Moga Allah memberi keringanan terhadap ujian ini. Semoga kita semua dijauhkan daripada segala bala bencana amin. Sofea.. abi rindu," tulis Fitri lagi yang sebelum ini iaitu pada Mac lalu, pernah meluahkan rasa gusar apabila terpaksa melepaskan anak perempuannya menaiki kapal terbang seorang diri buat pertama kali.

Bekas anggota kumpulan nasyid UNIC ini dikurniakan seorang anak Sofea Solehah, 15, yang menetap bersama bekas isterinya di Singapura. Bagaimanapun, juara program realiti Gema Gegar Vaganza musim kedua itu kini mendirikan rumah tangga dengan pengurusnya sendiri, Fazilah Omar pada tahun lalu.

www.myartis.com / Sumber & foto: Astro Gempak & Instagram Fitri Haris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALONG CHAM TEMUI PENGGANTI ZILA AF4?

Semua sedia maklum bahawa sekitar bulan Ogos 2016, pelakon dan juga pelawak Along Cham telah bercerai talak satu dengan isterinya yang merupakan bekas pelajar Akademi Fantasia musim ke-4, Zila Saeron.

Terkini, Along melalui perkongsian di Instagram telah memuatnaik satu gambar yang memberi banyak maksud lebih lebih lagi dengan hashtag rusuk kiri, seperti memberi bayangan bahawa Along Cham sudah bertemu pengganti di hati.

Klik untuk gambar besar

Peka dengan perkara tersebut, rata rata peminat yang mengikutinya hanya mampu mendoakan yang terbaik buat Along yang kini turut bergelar penyampai radio.

Along mempunyai seorang anak lelaki, Ahmad Danial yang berusia lima tahun hasil perkahwinannya dengan Zila.

--- IKLAN ---

Foto: Along Cham IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PERUBAHAN ATAS KEHENDAK SENDIRI, BUKAN IKUTAN - NABIL AKUI GAGAL JADI SUAMI TERBAIK

"Saya sendiri pun tidak sangka sebenarnya. Apa yang boleh dikatakan, saya lebih tenang dengan apa jua yang saya lakukan ketika ini. Saya buat untuk diri sendiri sahaja. Terpulang kepada mana-mana pihak untuk terima atau sebaliknya. Hidayah Allah milik semua.

"Saya sendiri tergerak hati mahu memperbaiki dan mendisplinkan diri. Niat saya hanya satu, mahu mendalami ilmu agama sebanyak yang mungkin. Kadangkala saya sendiri pun terfikir kenapa baharu sekarang dan pada usia begini saya nekad untuk berubah dan mendekatkan diri dengan agama. Kenapa tidak dahulu lagi," tutur pelawak dan pengacara Nabil Ahmad.

Perubahan Nabil yang memilih untuk berhijrah ke arah kebaikan dan mendekatkan diri dengan agama di sambut baik oleh ramai pihak. Namun, ada juga yang mengatakan perubahan yang berlaku ke atas dirinya terlalu drastik sehingga ada yang melabel Nabil berbuat demikian untuk mengikut jejak orang lain.

Enggan ambil peduli dengan apa yang diperkatakan orang ramai mengenai dirinya, Nabil berkata apa yang penting dia tahu apa yang sedang dikerjakan. Kata Nabil lagi, perubahan yang berlaku atas kehendak sendiri tanpa paksaan mana-mana pihak. Malah, dirinya sendiri tergerak hati untuk mendekatkan diri dengan agama.

Klik untuk gambar besar

Meluahkan rasa syukur isterinya, Zira Ayub kini sudah berhijab, Nabil akui sebelum ini dirinya bukan seorang suami terbaik. Pada masa sama, Nabil memberitahu yang dia akan terus berada dalam dunia hiburan meskipun sudah berhijrah kerana baginya merasakan ia platform paling mudah untuk menyebarkan kebaikkan.

"Alhamdulillah, isteri saya, Zira Ayub juga kini sudah bertudung. Anak-anak dan keluarga juga banyak berubah ke arah kebaikan. Jujur saya katakan, sebelum ini saya gagal jadi suami yang terbaik. Cara yang saya gunakan untuk mendidik isteri dan anak-anak silap.

"Saya akan terus berkarya dan berkongsi bakat selagi diterima. Pada masa sama, saya mahu mencari reda Allah. Masakan saya mahu berhenti begitu saja. Lagipun pada saya, bidang hiburan juga merupakan antara platform dan medan terbaik untuk menyalur dan berkongsi ilmu berkaitan agama.

"Tiada apa yang saya mahukan. Cukup hidup diberkati dan memiliki masa depan yang cerah sebagai manusia beragama Islam. Insya-Allah," ujarnya.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::